text:
सुराजी वीर अनंतराम बर्छिहा
🌹पुरखा के सुरता🙏
सुराजी वीर अनंतराम बर्छिहा
सत् मारग म कदम बढ़ाके, देश-धरम बर करीन हें काम।
वीर सुराजी वो हमर गरब आय, नांव जेकर हे अनंतराम।।
देश ल सुराज देवाय खातिर जे मन अपन जम्मो जिनिस ल अरपन कर देइन, वोमन म अनंतराम जी बर्छिहा के नांव आगू के डांड़ म गिनाथे। वो मन सुराज के लड़ाई म जतका योगदान देइन, वतकेच ऊँच-नीच, छुआ-छूत, दान-दहेज आदि के निवारण खातिर घलोक देइन, एकरे सेती एक बेरा अइसे घलोक आइस के अनंतराम जी ल अपन जाति-समाज ले अलग घलोक रहे बर लागिस। अछूतोद्धार के कारज खातिर गाँधी जी ह छत्तीसगढिय़ा गाँधी के नांव ले विख्यात पं. सुंदरलाल जी शर्मा के संगे-संग जम्मो छत्तीसगढ़ ल अपन गुरु मानिन, त एमा अनंतराम बर्छिहा जइसन मन के घलोक योगदान हवय।
अनंतराम जी बर्छिहा के जनम छत्तीसगढ़ के राजधानी रायपुर ले करीब 24 कि.मी. दूरिहा म बसे गाँव चंदखुरी म 28 अगस्त सन् 1890 म होए रिहिसे। ए मेर ये जानना जरूरी हवय के रायपुर के उत्ती दिशा म बसे ये चंदखुरी ह उही ऐतिहासिक गाँव आय, जेला हमन दुनिया के एकमात्र कौशिल्या मंदिर खातिर जानथन। अनंतराम जी के माता के नांव यशोदा बाई अउ पिता के नांव हिंछाराम जी बर्छिहा रिहिसे।
अनंतराम जी के लइकई उमर के नांव नंदा रिहिसे। उंकर सियान हिंछाराम जी कुल 15 एकड़ खेती के जोतनदार रिहिन हें, एकरे सेती घर के आर्थिक स्थिति थोरुक कमजोर रिहिसे। बाबू नंदा ल चौथी कक्षा के बाद अपन पढ़ाई ल छोड़े बर परगे, अउ एकरे संग वो ह नांगर-बक्खर अउ खेती-किसानी म भीडग़े। इही बीच उंकर सियान सरग के रस्ता चल देइन। अब अतेक बड़ परिवार के जोखा-सरेखा नंदा के खांध म आगे, तेमा अकाल-दुकाल के मार। वो अइसे सुने रिहिसे के व्यापार करे म लछमी के आवक जल्दी होथे, एकरे सेती वो खेती के संगे-संग छोटकुन दुकान घलोक चालू करीस। तीर-तखार के गाँव मन म काँवर म समान धरके घलोक जावय। वोकर मेहनत अउ ईमानदारी ह रंग लाइस, अउ देखते-देखत वो बड़का बैपारी के रूप म अपन चिन्हारी बना डारिस। सिरिफ तीरे-तखार के गाँवेच भर म नहीं भलुक दुरिहा के गाँव मन म घलोक वोकर नांव के डंका बाजे लागिस।
सन् 1920 के बात आय। जब गाँधी जी रायपुर आइन त उंकर दरस करे के साध कर के बर्छिहा जी रायपुर आइन, अउ गाँधी जी के वाणी ल सुन के वो गाँधी जी के अनुयायी बनगें। वो बेरा ह तो स्वतंत्रता संग्राम के बेरा रिहिसे। पूरा देश म एकर लहर चलत रिहिसे, तेकरे सेती जम्मो मनखे के मन म कोनो न कोनो किसम ले सुराज के भावना मन रहिबे करय, त भला अनंतराम वो लहरा ले कइसे बांचे सकत रिहिसे। छत्तीसगढ़ अंचल लोकमान्य तिलक के आंदोलन ले प्रभावित हो चुके रिहिसे। पं. माधवराव सप्रे ह सन् 1900 म ‘छत्तीसगढ़ मित्रमित्र’ के प्रकाशन चालू कर डारे रिहिसे। 1903 म भारतीय राष्ट्रीय कांग्रेस के स्थापना रायपुर म होगे रिहिसे। सन् 1907 म स्वदेशी जिनिस मनके दुकान खुलगे रिहिसे। आर्य समाज के संस्थापक स्वामी दयानंद सरस्वती ‘सामाजिक असमानताअसमानता’ के खिलाफ संघर्ष करत बिलासपुर तक आगे रिहिन हें।
एकर प्रभाव पूरा छत्तीसगढ़ म परत रिहिसे। अइसन म युवा अनंतराम के मन म ए सबके प्रभाव कइसे नइ परतीस? बर्छिहा जी के अपन कुर्मी जाति समाज तो पहिलीच ले ए मारग म आगू बढ़ चुके रिहिसे। गाँधी जी के आगमन तो ये सुलगत आगी म घीव के कारज करीसे। अइसन म बर्छिहा जी भला कहाँ पाछू रहितीन, उहू मन अपन दुकानदारी के जम्मो काम-काज ल अपन छोटे भाई सुखराम बर्छिहा के खांध म सौंप के राष्ट्रीय आंदोलन म कूद गें।
सन् 1923 म नागपुर म झंडा सत्याग्रह चालू होइस। छत्तीसगढ़ के जम्मो खुंट ले सत्याग्रही मन नागपुर पहुंचे लागिन। वो सत्याग्रह म भाग लेके छै-छै महीना के सजा घलोक काट आइन। बर्छिहा जी के ये पहली जेल यात्रा रिहिसे, जेला उन नागपुर केंद्रीय जेल म काटिन। वोकर बाद तो उन घर-बार ल छोड़ के गाँव-गाँव अलख जगाये लागिन। एकर सेती उनला सन् 1930 म एक पइत फेर एक बछर के सजा होइस। सन् 1930 के आंदोलन के केंद्र चंदखुरी च गाँव ह बनगे रिहिसे, जेकर प्रसिद्धि पूरा देश भर म होए रिहिसे। वो गाँव के मन अनंतराम बर्छिहा के अगुवई म असहयोग आंदोलन म बड़का भूमिका निभाए रिहिन हें। गाँव-गाँव जाके विदेशी जिनिस मनके बहिष्कार के बात करयं, वो जिनिस मनके होरी बारयं, छुआछूत मिटाए के बात करयं, खादी ग्रामोद्योग के प्रचार करयं, सहभोज के आयोजन करयं, बीमार मनखे मन के सेवा करयं, उनला दवई बांटंयं, गाँव के साफ-सफाई करयं, नान्हें लइका मनला पढ़े खातिर प्रोत्साहित करयं।
चंदखुरी गाँव वो बखत राष्ट्रीय आंदोलन के गढ़ बनगे रिहिसे। अइसे म फिरंगी शासन कब तक कलेचुप बइठे रहितीस? गाँव म पुलिस के घेरा डार दिए गेइस। एक बटालियन पुलिस उहां तैनात कर दे गइस। फेर वो पुलिस वाला मनके गुजारा होतिस कइसे? सरकारी व्यवस्था के खिलाफ म तो आंदोलन होवत रिहिसे। पुलिस वाले मनला मांगे म कोनो आगी-पानी तक नइ देवत रिहिन हें। बर्छिहा जी के दुकान म बिसाए म घलोक कोनो समान नइ मिलत रिहिसे। अइसन म पुलिसवाला अउ स्वतंत्रता संग्राम सेनानी मन के आपस म ठनना स्वभाविक रिहिसे। ए बगावत के असर आसपास के अउ आने गाँव मन म घलोक बगरत जावत रिहिसे।
एकर जानकारी जिला के अधिकारी मन जगा घलोक पहुंचीस। जिला कप्तान चंदखुरी पहुंचीस अउ उहां के लोगन ल समझाए-बुझाए के उदिम करिस। बर्छिहा जी के दुकान ले समान लेना चाहिस। उंकर जगा संदेश भेजवाइस। जेकर जवाब मिलिस- ‘आप हमर इहाँ मेहमान बनके आहू त आपके सुवागत हे, फेर कहूं सरकारी अधिकारी बनके आहू, त आपला हमर असहयोग हे।’ ए जुवाब ले अधिकारी चिढग़े, अउ पूरा गाँव म कहर मचा देइस। घुड़सवार पुलिस वाला मन पहुंचीन अउ पूरा गाँव ल रौंद डारिन। बर्छिहा जी के दुकान ल लूट डारिन। अतको म उंकर मन नइ माढि़स त घोसना कर डारिन के बर्छिहा जी के दुकान ले जेन कोनो उधारी लिए होहीं वोला वापस झन करे जाय। संग म अनंतराम बर्छिहा के संगे-संग गाँव के अउ सात झनला गिरफ्तार करके जेल भेज देइन। गिरफ्तार लोगन म रिहिन हें- बर्छिहा जी के छोटे भाई सुखराम बर्छिहा, बर्छिहा जी के बड़े बेटा वीर सिंह बर्छिहा, नन्हे लाल वर्मा, गनपतराव मरेठा, हजारीलाल वर्मा, नाथूराम साहू अउ हीरालाल साहू।
बर्छिहा जी के लाखों रुपिया के संपति नष्ट होगे, जेकर निसानी ल आजो देखे जा सकथे। उन सेठ ले फेर फकीर होगे रिहिन हें। तभो ले उनला एक साल के फेर सजा होगे, अउ संग म जुर्माना घलोक लाद देइन। जुर्माना नइ पटाए के सेती उंकर नांगर-बख्खर, गाय-बइला आदि के नीलामी कर दे गइस। बर्छिहा जी के संग ये सिलसिला सन् 1942 तक सरलग चलीस।
सन् 1930-32 के जेल यातना ह आज कस सहज नइ रिहिसे। उंकर मन जगा चक्की चलवायं, घानी म बइला के जगा उनला फांद के तेल पेरवायं, पानी के रहट चलवायं। उनला लोहा के बरतन म खाना देवयं, तेल-साबुन के तो नामे नइ रिहिसे। पहिने खातिर एक जांघिया अउ एक बंडी, कनिहा म बांधे खातिर एक ठन पंछा अउ एक ठन टोपी। बिछाए अउ ओढ़े खातिर दू ठन कमरा अउ एक ठन टाटपट्टी। फेर सत्याग्रही मन म कतकों अइसे राहयं, जेन खादी के छोड़ अउ कोनो जिनिस के उपयोगेच नइ करत रिहिन हें। अनंतराम जी घलोक वइसने खादी धारी रिहिन हें, उन दूसर कपड़ा मनला उपयोग नइ करत रिहिन हें, तेकरे सेती जेल म उन नग्न अवस्था म राहयं। सिरिफ लोक मर्यादा खातिर उन एक ठन कमरा ल लपेट ले राहयं। अइसन खादी व्रतधारी रिहिन हें बर्छिहा जी।
अब चिटिक उंकर सामाजिक क्रांतिकारी रूप के चरचा। सन् 1933 ह अस्पृश्यता निवारण के इतिहास म बहुते महत्वपूर्ण बछर आय। बाबा साहेब अंबेडकर अउ गाँधी जी के बीच होए पुना पेक्ट के अनुसार अस्पृश्यता के कलंक ल मिटाए खातिर पूरा देश म अभियान चालू करिन। छुआछूत के संगे-संग, कुरीती, गरीबी, अज्ञानता, अशिक्षा ल मिटा के स्वावलंबन के रद्दा देखाइन। ये जम्मो बात बर्छिहा जी के अंतस म उतर आइन। अउ ये जम्मो कारज के शुरुवात उन अपनेच घर ले चालू करीन।
वो बखत जम्मो गाँव-घर म छुआछूत के चलन भारी मात्रा म होवत रिहिसे। उन अपनेच गाँव के अइसन जाति कहाने वाला लोगन ल सामाजिक अधिकार देवाए खातिर आंदोलन चलाइन। अइसन जाति-समाज के लोगन मन सार्वजनिक कुंआ ले पानी नइ ले सकत रिहिन हें, वोकर मन खातिर उन अपन घर के कुंआ ल खोलवाइन। मरदनिया मन उंकर हजामत नइ बनावत राहंय, त उन खुद उंकर मनके हजामत बनावयं। धोबी के कारज ल घलोक उन खुदे करयं। उन अस्पृश्यता के खिलाफ आंदोलन चलाइन तेकर सुफल ये होइस के उंकर गाँव के मंदिर ह सबो मनखे खातिर खुलगे। गाँव के वातावरण तो उंकर अनुकुल होगे, फेर वोकर खुद के जाति-समाज के मुखिया मनला ये सब बात नइ सुहाइस, अउ उन बर्छिहा जी के परिवार ल अपन जाति ले बाहिर के रद्दा देखा देइन।
उंकर ले रोटी-बेटी के संबंध, पौनी-पसारी के संबंध, घाट-घटौंदा के संबंध जम्मो ल बंद कर दिए गेइस। वो बखत के स्थिति के चित्रण करत स्वतंत्रता संग्राम सेनानी अउ सामाजिक नेता डॉ. खूबचंद बघेल ह लिखे हवयं- ‘गाँव के परिस्थिति विस्फोटक होगे रिहिसे। पांचों पवनी माने- नाऊ, धोबी, राउत, मेहर अउ लोहार मन उंकर जम्मो काम-धाम ल छोड़ दिए रिहिन हें। उंकर समाज उंकर संग जम्मो किसम के व्यवहार ल बंद कर दिए रिहिसे, तभो ले बर्छिहा गाँधी जी के आदर्श म चलत मगन राहयं।’
वो समय तक मनवा कुर्मी समाज म प्रगतिशीलता आए ले धर लिए रिहिसे। बर्छिहा जी के ही विचार ल मानने वाला एक परिवार उंकर बेटी ल अपन बहू के रूप म ले के समाज ले बहिष्कृत होए बर तइयार होगे। फेर बात अतकेच म नइ बनिस। काबर ते बर्छिहा जी के एक ठन अउ संकल्प रिहिसे के ‘न तो वो दहेज लेवय, अउ न दहेज देवय।’ वो ककरो समझाए म घलोक नइ समझत रिहिन हें। तब वो परिवार वाले मन अइसनो खातिर मानगें।
बर्छिहा जी के जम्मो शर्त ल मानने वाला परिवार दुरुग जिला के सिलघट नामक गाँव के टिकरिहा परिवार रिहिसे। ये बिहाव के जुराव ल मनवा कुर्मी समाज ल दो भाग म बांट देइस। जुन्ना पीढ़ी ए मन ल सबक सिखाए खातिर त नवा पीढ़ी ए नवा सामाजिक सुधार ल लागू करे खातिर। नवा पीढ़ी के वो बखत मुखियाई करत रिहिन हें- डॉ. खूबचंद बघेल, जगन्नाथ बघेल, दुर्गासिंह सिरमौर, प्रेमतीर्थ बघेल, जयसिंह वर्मा, वीरसिंह बर्छिहा के संगे-संग आने समाज के वो समय के स्वतंत्रता संग्राम सेनानी मन, जे मन वो बिहाव के पतरी उठाए ले लेके जम्मो किसम के नेंग-जोंग सबो ल करीन।
बर्छिहा जी के बेटी राधबाई ह खादी के साड़ी पहिन के मंडप म बइठिस। भांवर के बाद दहेज के रूप म सिरिफ एक ठन सूत काते के चरखा अउ पानी दे गेइस। अइसन आदर्श बिहाव ये छत्तीसगढ़ अंचल म एकर पहिली कभू नइ होए रिहिसे। आज घलोक अइसन आदर्श के चरचा न तो कहंू सुने ल मिलय अउ न देखे ल। बर्छिहा जी अइसन महापुरुष रिहिन हें, जेन सामाजिक क्रांति के शुरुआत अपनेच घर ले करे रिहिन हें।
बर्छिहा जी म संघर्षशीलता के संगे-संग प्रशासनिक क्षमता घलोक रिहिस हे। उन कई बछर तक तहसील कांग्रेस के अध्यक्ष रिहिन। सन् 1937 म अपन अंचल ले विधायक घलोक बनीन। उन जब तक जीइन दीया बनके जीइन, लोगन बर अंजोर करीन। छत्तीसगढ़ महतारी के ये सपूत ह अपन पूरा जीवन ल देश खातिर समरपित कर देइस। 22 अगस्त सन् 1952 के उन ये नश्वर दुनिया ले बिदा ले लेइन।
सुशील भोले


c: text/html

text:
रायपुर। अमित जोगी, सियाराम कौशिक अउ आरके राय के विधानसभा के सदस्यता खत्म करे के मांग नेता प्रतिपक्ष टीएस सिंहदेव ह करिस हे। उमन ह विधानसभा अध्यक्छ गौरीशंकर अग्रवाल ले लिखित म सिकायत करत हुए कहिन के अमित जोगी, सियाराम कौशिक अउ आरके राय के गतिविधि पार्टी विरोधी हे येखर सेती इंखर सदस्यता खत्म करे जाय।
कांग्रेस ले निलंबित विधायक सियाराम कौशिक, आर के राय अउ कांग्रेस ले निस्कासित विधायक अमित जोगी के खेलाफ सिकायती पत्र में सिंहदेव ह दूसर दल के कार्यकारिनी के बइठक म सामिल होय के हवाला देय हे । अउ तीन विधायक ल दल बदल कानून के दायरा म लाय के मांग करिन हे।
गउरतलब हे के राज्यसभा चुनाव के दउरान व्हिप के उल्लंघन करे के बाद कांग्रेस ह तीन झन के खेलाफ सिकायत करे के बात कहे रिहिन हे, लेकिन कांग्रेस ह वो दउरान कोनो सिकायत नइ करिन। दस्तावेजी प्रमान जुटाय के बाद कांग्रेस ह विधानसभा अध्यक्छ ले येकर सिकायत करिस हे। अब ये मामला म अंतिम फइसला विधानसभा अध्यक्छ ल करना हे।
अमित, सियाराम अउ आरके के सदस्यता म लटकीस तलवार
रायपुर। अमित जोगी, सियाराम कौशिक अउ आरके राय के विधानसभा के सदस्यता खत्म करे के मांग नेता प्रतिपक्ष टीएस सिंहदेव ह करिस हे। उमन ह विधानसभा अध्यक्छ गौरीशंकर अग्रवाल ले लिखित म सिकायत करत हुए कहिन के अमित जोगी, सियाराम कौशिक अउ आरके राय के गतिविधि पार्टी विरोधी हे येखर सेती इंखर सदस्यता खत्म करे […]
Related Posts
Nothing found!
It looks like nothing was found here!

robotstxt: allowed

filter: keep


text:
रईपुर। छत्तीसगढ़ के राजनीति मा बस्तर के अलग ठौर हवय। इहां के 12 ठन विधानसभा हा राजनीतिक पार्टी मन के किस्मत ला चुनथे। ए साल चुनावी हवा एखर सति जम्मो पार्टीमन बस्तर मा चुनावी गणित बईठाए बर तीन-पांच करे म जुट गे हे। भाजपा के लम्बरदार नेतामन इहां के 12 सीट म नजर गड़ाए बईठे हे। एखर सति ओमन ह इहां के रास्ता नापेबर शुरू कर दे हे।
हाल मा पार्टी के अगुवा नेता मन में एक सौदान सिंह बस्तर के फेराकर आए हे। एखर बाद प्रदेश प्रभारी अनिल जैन बस्तर म तीन दिन कैम्प लगाए के तैयारी कर डरे हे। ओहा इहां के 12 सीट बर गणित बईठाही। एखर संगे-संग कांग्रेस के 8 सीट ला अपन हिस्सा म हथियाए बर माथापच्ची घलो करही। धियान दे के बात ऐ आय कि भाजपा हा बस्तर मा अपन खोए जमीन ला वापस लाए बर भरकस प्रयास करत हे। एखर अलावा मिशन 65 ला घलो ध्यान मा रखे हे। इहां पार्टी बर सबले बड़े चिंता ऐ बात के हावे कि मुंह फुलाए बईठे आदिवासी मन ल कईसे दुलारे जाए। दूसर कोती कांग्रेसी मन घलो अपन सीट ला बचाए बर रननीति बनाए के तैयारी करत हे। ओ हा भाजपा के राष्ट्रीय सह संगठन मंत्री के बार-बार बस्तर आवाजाही धियान म रखत अपन रणनीति घलो बनात हे। कांग्रेस के कहना हे कि ऐ दरी जनता मन ह काखरो नई सुने ऐखरे सति भाजपा नेता मन ल बस्तर म पसीना चुचवाए ल पड़त हे।


text:
हसदेव अभियान Hasdev Shayari Save Jungle Save Nature
कब तक होही,
हमर प्रकृति ले खेलवाड़,
निकलव घर ले सबो झन,
खोलव फइरका किवाड़ ,
करबो आन्दोलन बचाबो जी जान ,
बचाबो हसदेव , बचाबो छत्तीसगढ़ ,
अउ बचाबो महतारी के मान ,
मोर राज्य के चिन्हारी,
कोला बारी ले ,
येमा हावे जंगल पहाड़ तक,
जम्मो ल काट दिहा ता ,
कहा जाही जीव जंतु ,
अउ का निकलही
येमा शेर के दहाड़ तक ,
झन करव खेलवारी,
दाई के हमर चिन्हारी ला ,
नई त होही अइसन परकोप ,
एहा नोहे लबारी न ,
हाथ जोर करव निवेदन ,
जउन हावे तेन सरकार ल,
रोक देव ये अलहन ल,
झन करव ये अत्याचार ल ||
संगवारी मन ला हमर यह लिखे गए पोस्ट ह कैसे लगीस कमेंट के माध्यम से जरूर बताहू औउ एला दूसर के संग शेयर करेला भुलाहु मत.
आप मन एला व्हाट्सएप औउ फेसबुक टि्वटर या टेलीग्राम जैसे सोशल मीडिया म शेयर कर सकत हव,
जेकर से यह छत्तीसगढ़ के कोना-कोना म पहुंच सके,अउ सब्बोजन एकर पढ़ के आनंद ले सके.


text:
‘कोन ला मिलिस आजादी काकर भाग रे,
जोंधरा के रोटी म आमारी के साग रे।‘
स्वतंत्रता कोनो देश ला अहिंसा ले नइ मिलय। एकर बर जम्मों - आर्थिक, राजनीतिक, सामाजिक, नैतिक, धार्मिक अउ कतको कारक जुड़े रथे अउ अड़बड़ लड़ाई-भिड़ाई होथे। बलिदान दे ला परथे। कतको ता भूल-बिसर के दबे रहि जाथै। जीव के बाजी लगाय के, बलिदान दे के देश ला आजादी मिलिस आवे। अइसन स्वतंत्रता ला जोंधरा के रोटी अउ आमारी के साग म रंगो डारिन। जे आजादी ला मलाई-महुँवा कस झोरत हें, ये कोन हावे?
’राम नाम के लूट हे, लूट सकय त लूट, अंतकाल पछताबे प्राण जाही छूट।‘
येला अध्यात्म म जोड़ देथे। जेमा कोनो अपन हक झनीजताय सकय। काबर के धरम के आड़ म हिमालय असन ढोंग लुका जाथे। जइसे अब पोप फ्रांसिस हर मदर टेरेसा ला ‘संत‘ घोषित करइया हावय।‘‘ मदर टरेसा हर सरग अउ खुदा के अस्तित्व म संका सुरू कर दे रिहिस। उंकर आसन (मउत तीर) पहुँचगे रहाय। लोगन के सेवा काम ला सुरू करिस। ये हर अइसन कालखंड रिहिस जब वो हर ईश्वर ला ‘न ता अपन हिरदे म या चर्च म‘ महसूस करे रिहिस। ये मुस्कान ह एक तरह ले मुखैटा हावय जे हर जम्मो ला ढाक लेथे। मंय अइसने बोलत रहेंव के मोर साफ हिरदे खुदा के संग म पिरित करत रहिथय। फेर तुम्हन उंहिचे होतेव ता कहितेव -‘का पाखंड हावय‘1 समाज सेवा या संत - सुभाष तगाडे, समयान्तर फरवरी 2016 पृ. 23
ये बात ला अपन तीरेच के संगवारी रेवरंड ब्रायान कोलो डीजचुक ला लिखे रिहिस। मोला अतकाच बताय के हावय के कइसन घोर सेवा अउ संघर्ष करइया मइनखे ला धाम विसेस के ‘रोल माडल‘ बनावत हे। भारत म ‘राम‘ लघो अब, करम करइया मइनखे ला पाखंड धरम म लपेट के लूट के योजना आवय। करम जुच्छा नोहे। तभे त करम परान सपूत बीरनारायन के बलिदान ला गोहराथन। हर ले बर गोली ला नइ डर्रान। पीसीलाल यादव ललकार के कहिथय-
कतका दम बदूक गोली म, परछो एकर देख लेबो रे।
हिमालय कस बजूरतन, छाती म अपन छेंक लेबो रे।
(पृ. 13)
करम करे अउ पछताय। पहिलिच ले पछताय मा का फायद! सुघ्घर बदलाव बर कवि के विश्वास हावय के जवान अउ किसान एकर ले दूंर नइ भागय! चोला हर जियत ले माटी के नोहेच। जम्मो रसमन म करम अउ अपन हक ला ले बर संघर्ष नइये, ता वो चोला, बसंत कतको आवय मातेच नइ सकय। अइसन मइनसे बर बसंत सुक्खा नरवा आय। जेमा रद्दा ता बनथे, फेर भोधरा-भोथरहा। समाज म जम्मा बराबर कइसे होही? ये कर बर सामाजिक संघर्ष के गोठ कविता म नइ होही ता वोकर मान तरिया के रतालु(कमल) फूल असन असन आवय। मन के जम्मों आनंद (संतुष्टि) बर फुल ला तोड़ेच ला लागथे। मइनखे-मइनखे एक समान बर संघर्ष करे ला परही। बसेती के रं म रंग डारबो तभे मात बनही। मतलब चूरत अंगाकर रोटी तोर संकागेहे तेहर मोर। मस्का -पालिस करे के नोहय सोझ पीसी कहिथे-
बइरी ला बिछावव धरती म, काट के राहेर करपा कस।
लेस के रखदव दुस्मन ल, बोइर के छरपा कस।(पृ. 15)
आजादी के ‘डाला‘ ला मीठ लबरा कोलिहामन बघवा खडरी ओढ़ के गुदा-गुदा ला खावत हे। फोकला-फोकला ला देश के बलिदानी बेशमन बर छोड़त हे। येकरे सेती पीसीलाल लिखथे- ‘डर्रा ही काबर गोला ला?‘ (पृ.14) ये मरजाद बर भगत सिवाजी के सुरता देवाथे। अउ ते अउ तांडव नाच के सलाह देथे।
‘मरना आहे घड़ी चा अन जीवाचा आहे पेढ़ी चा।‘ ये मराठी हाना ले जोड़ के देखबो ते सोला आना पीसी कहिथे। सुभास अंदाज म- ‘तुम्हन मोला खून देव मय तुम्हला आजादी देहूँ‘ येकर बर सबद के पद उज्जर-उज्जर हे तिरंगा धजा सेग बंदूक-बाजा संगेसंग होवय। माँ भुईयाँ म भेद-भाव करइया मन ला मिटाय बर कहिथे। तिल-तिल का मरे के? ढोक-पीट, थुथर-थुथार के मतलब मार के मर।इहर ओजस्तिता के अस्मिता हावय। कविता हावे-
रोज-रोज जीना इहाँ, मरना एक दिन।
तन-मन जीवन करले, अरपन छिन-छिन।
ठउँ का बेरा चूका ले, महतारी के रिन।
अकारथ के जिनगी, माटीबर मरे बिन।
साँस सिरा जाही, कोन जनी कोन दिन।
मरना हे त मर, मातष्भूमि बर सुदिन।(पृ. 16 17)
अउ छत्तीसगढ़ी संसकिरिति, राखा-भाख, भवगोलिकता, रहन सहन अउ कतको बरनने करथे। प्रकष्ति के विपदा ला कविता म दरज करथे। प्रकष्ति विपदा ‘असाड़‘ हर नेता अउ साहूकार डहान ले थोपे के विपदा के घलो प्रतीक हावे। सामान्य अरथ ले बिसेस अरथ के प्रयोग हावे। ( पृ. 21,22) मोर अपन के कविता हावय-
मोला संग देवव संगी, मय तुम्हला रंग देहूँ।
दरसन चिंगिर चाँगर, नोहे अलवा जलवा।
अमावस के रात म, पुन्नी देखा देहूँ।
श्रम परंपरा के समर्थक हावय पीसीलाल जी। मिहिनत ले हमन अमावस म पुन्नी के चँदा देख सकथन। अइसन पैडगरी बना सकथन। ओग्गर-सुघ्घर मौलिक कल्पना पीसीलाल करथे-
चंदा निरमल हे रतिया बर, त दिन बर हे सुरूज उज्जर।
मन भीतर अँधीयारी हरे बर, बरत रह जोगनी कस सुघ्घर।। ( पृ. 23)
बिरबीट अमावस रतिहा ह, ओगरी बन जाही।
जेन डगर म परही पाँव, पैडगरी बन जाही।।(पृ.24)
संघर्ष कर बर? रन ले जूझोबर छत्तीसगढ़ के मइनखे ला काबर लागथे? बंदूक काबर धरे ला परही? काबर? काबर? पष्ष्ठ16 अउ 17 के मिलान पष्ष्ठ 19 ले करबो ता द्वंद्व परिस्थिति निर्माण को जाथे। ‘‘जेन इहाँ आथे पिरित म, इही के होके रही जाथे।‘‘ कइसन पिरित? जेहर बाहिर ले आइस वोकरबर? वोकर अपने मोटरी ला बाँधेबर? इहर के मूल बासिंदा ला चुहुकडार के, ठाढ़े-ठाढ़ सुखाय बर? इंहिचे वर्ग अउ वर्गमन के सिद्धांत उभरथे।2
कौसिल्या छत्तीसगढ़ के बेटी आय! ये अइसन कथन आवय जेला ओगराय ला परही! कौसल्या छत्तीगढ वाला के कते गढ़ वाला के बेटी आय?
’’कौसल्या जिहाँ के बेटी, कौसल छत्तीसगढ़ कहाइस।’’
’’राजकुमारी कौसिल्या महराजा दसरथ अयोध्यापति ले बिहाव होइस।बिलासपुर जिला म कौसल नाम के बड़ेअसन गाँव हावे जनश्रुति अनुसार इहिंचे के राजा के अेटी रिहिस’’3
फेर साफ नइ होवय के शिवनाथ नदी के उत्तर अउ दक्षिण कोसल नामक कोनो गढ़ हावे।4
कालीदास कालीन भारत म अवध ला उत्तर कोसल काहत रिहिन। महाभारत अउ हरिवंश पुरान म छत्तीसगढ़ ला ’पूर्व कोसल’ या ’प्राक् कोसल’ केहे गे हे।5 भोलनाथ तिवारी महाभारत अउ पुरान ला इतिहास नइ मानय। इतिहास अभाव अउ जनश्रुति के आधार ले कौसिल्या ला इहाँ के बेटी कइसे कबो? अइसन जनश्रुति नइ हावय के कौसिल्या परिवार वाले कौन हावे, माता-पिता कोन हावय? फेर दशरथ वंश के जनश्रुति हावे ,अइसे लगथे कौसिल्या राम के दाई ला आधुनिक मिथक बनाय जावत हावे जेमा राजपुरूष, सत्ता बर वोट सकेल डारय। कौसिल्या के दासी सुमित्रा रिहिस । अउ छत्तीसगढ़ के बिहाव म दासी भेजे के व्यवस्था घलो हावय का? सुमित्रा हर कौसिल्या संग गेइस ते हर कते कुल बंस रिहिस? सुमित्रा कते गढ़ वाला मन तीर के कौसिल्या के संगवारि रिहिस?6 19-20 फरवरि 2016(कोरबा छत्तीसगढ़ राजभाषा संमेलन) के एक सत्र म एक विचारक ह इहाँ तक ले कहि डारिस कि छत्तीसगढ़ के सबों झन अयोध्यावाला मन के सारा(साला) हवय! कष्ष्ण बर आस्था रखइया मन के का होही ?अंगीकार-स्वीकार कर डरही? आज अवधवाला मन संपूर्ण छत्तीसगढ़ वाला मन सारा-सारी कही अउ छत्तीसगढ़ वाला मन अंगीकार स्वीकार कर डारिहा का? ’’छत्तीसगढिया-सबले बढ़िया’’ जुमला ला मान के? कउन हर मानही? जम्मों मुड़ी ले गोड़ तक अतिआधुनिक मिथक बनावत हावय। ’’राम हमर भाँचा’’ ये हर अब धार्मिक स्अंट के सुपर बम बोटबैंक हो गे हे, जेमा जनता ला गुमराह करे जात हावे। ’’रमायन के अनुसार दण्डकारन्य म श्री राम के लोगन उद्वार करम मन के नेव पड़ीस,महाभारत म चेदिप्रदेसके राजा शिशुपाल के बरनन मिलथे जेकर बध श्री कृष्ण ले होय रिहिस।’’7 शिशुपाल हर ता, कृष्ण ला वो काल सबसे बड़े व्यक्ति घोसित करे गे रेहिस, येकर विरोध करीस। इही ला कृष्ण नइ सहे सकिस अउ शिशुपाल के वध कर देइस। फेर हमन कौसिल्या ला छत्तीसगढ़ के बेटी अउ राम ला भाँचा माने बर सहमत नइ होयेन ता अवध अउ कुरूक्षेत्र वालामन हमर राम नाम सत कर देही? राजभाषा आयोग सम्मेलन ता छत्तीसगढ़ी भासा ला आठवी अनुसूचि म लाय बर बिचार करत रिहिस न के कौसिल्या - राम के धार्मिक मिथक बर! ता फेर राम कौसिल्या के महिमा मंडन काबर करत रिहित? प्रदेश-अउ देश ला कते रद्दा मा ले जाही! जम्मों झन ला आजादी हावे? अतिक्रमन के सबले जियादा आजादी हावे!
बढ़चढ़ के पीसीलाल कहिथे
सहुँहे राम आके इहाँ, सबरी के जूठा बोइर खाइस।
वाल्मिकी के आसरम म, लवकुश हर शिक्षा पाइन।
इहाँ अइसन अतिश्योक्ति अलंकार म बात करिथे कि पीसीलाल हर सहुँत देखे हावय! घोर विस्मय होथे के सबरी - भिलनी वाला वंसमन संग, छत्तीसगढ़ रहवइया संग अवध वाला मन कतके सगा जोड़े हावय? सजन बनाय हावय? सजना अउ सजन बनाय म अंतर नइ होय? फेर पाँच हजार साल के छत्तीसगढ़ के नोनीबाबू अनपढ़ - अशिक्षित कइसे रही गेइन ? 1992 - 93 म (मानपुर विकास खंड राजनांदगाँव) कर्मा जंयती सम्मेलन म, रायपुर पधारिस एक महिला सवाल उठाइस के तेली(साहू) समाज के आधा आबादी हर ते इसकूल के दरबाजा ल नइ देखे हावय। शिक्षा राजघराना बर सुरक्षित करे गे रिहिस परजा ला भूरी के बरात मा लगा दे रिहिन। ये फांदा आज घल चलत हावय। एकरे सेती डाँं. चंदेल के सार हावे ’’वर्ग संघर्ष अउ वर्ग मन के द्वन्व्दात्मक संबंध के सैद्वात्तिकी ह पीसीलाल जी के गीत म नइ उभरे हावे।’’8
आखिर कब ले मोर छत्तीसगढ़, मोर मयारू माटी, महतारी, चटनी - बासी के सौदर्य म छत्तीसगढ़ के कवि मटमटात भटकत रही ? 9 कविता क्रमाक चार म छत्तीसगढ़ के जम्मों संस्कृति के प्रगतिशील चिंता म पीसीलाल पहिलिच पद म भटक तको गे हे! का मया हर पिरित ला लूट डारथे ? कदाचिंत मय कही नइ संकव अध पक्का घलो बोल नइ सकव। पहिलि आलोचक ता रचनाकार होथे। वहू चटक जाथे का ? समीक्षक के डोंगा म जियादा माल-मवेशी बइठिन के डोंगा उलटिस। ता आलोचक, लेखक ला अपन संग घलो डुबो देही। त मोर एक ठन गोठ हावे - समीक्षा करइया जम्मों डाहर ला देख के कइसन भौतिक तुला म करिहय ? वर्तमान म समीक्षा के मुल प्रमेय इही आय। उज्जर - उज्जर, पझर्रा - पझर्रा बताइन अउ लेमन चूस खाइन ता आलोचना ला गवाइन। हाँ पीसीलाल के लिखइ म मजबूत पैडगरी के तलास जरूर हावे। एमा कवि सफल घलो हावे। इही कवि के प्रवृति जेला पाली म धम्म कहे जाथे, सफलता हावे। सामान्य भाखा म धरम कथे । मोला लागथे छत्तीसगढ़ी आलोचना म अइसन तत्व (प्रकर्षते) के निशात कमी हावय। तास्विक तत्व के शोध परंपरा के बिना कोनो कष्ट ला परखे नइ जा सकय। कन्फ्यूशियस ता केहेच हे ’’एक-एक कृति म सुंदरता हाेथे, फेर कोइ येला देख नइ सकय’’10 हो सकथे मय घलो चूक गे होहूँ। चूक मनखे के स्वाभाविक प्रकर्षते हावय।
बिंब अउ प्रतीकमन म डूबे कविता ’ठगे आसाढ़’ लगभग उलट भाखा के तीरे - तीर हावय। इही ह जम्मों देश के किसान के हालत ब्यवस्था करइया के नाच बेंदरा नाच तोला पइसा देबो पाँच ला उजागर कर देथे। अइसने पइडगरी बन जाही कविता म तन-मन-धन - मन परंपरा संघर्ष हावे। मूड़ी - मूड़ी कविता पंक्ति हावे-
चिखला के जहाँ धुर्रा उड़े, तपे जेठउरी कस ठाड़।
किसान ला धरलिस अब त, एक कथरी के जाड़।
बादर गरजे जुच्छा अइसे, गली म भुँखरे साँड़।
लाय हन खातु माटी, बीज-भात करजा कांढ़।
चूहे छानी तर-तर पथरा, त सगरी बन जाही।
बिरबिट अमावस रतिहा ह,ओगरी बन जाही।( पृ.23,24)
00
पथरा ह उफलावत हवय, बूड़त हावे पोनी रे।
जीते-जियत ये जिनगी, मउत के होगे पुरोनी रे।( पृ.25)
मनरेगा अउ सत्तादर वाला राशन चनामुर्रा हावय। तड़फ - तड़फ के मइनखे मन के मरन हरवत हावे। सेकी करील ब्यवस्था बताथे ’कुपोषण’। फेर कारन दूसर हे। इही डहान पीसी जी के इसारा हे। कारखाना के धन ले खेत उजड़त हे। गुंगवा के प्रदूसन, बेइमानी घूस, भ्रष्टाचार ले संसद-विधान सभा म अपन पोगरी-पोगरी जगहा बनावत हे। ’गरीबी हटाबो’ ये नारा 1971 ले चलत हावे फेर अमीर कभू गरीब के बरोबरी तराजू म नइ आइन। मतलब अमीर मन के भूख (लूट) नइ बुझावय। गरीब हर उनाच उना हावथे। नेता मन के बिदेस यात्रा तीरथ बन गे। देश के तीरथ तिरा गे।
मुखिया तोर ले एके ठन सवाल हवय मोर।
जिंनगी के पेट-नीठ में काबर परत हे लोर।( पृ.27)
इहाँ मुखिया श्लेष म हावे । देश के परधान अउ घर के सियान ।ता सियान के परिवार उबरे कइसे? देश सियान अउ उकर जाला (केबिनेट) सोसन करते च हावे। यादव जी इंकर उप्पर ’ पथरा ला कचार दे’ कविता लिखते।
गोहराव हावे जनता बर-
मनखे हो के तै झन हो लाचार,
लाकतंत्र म संगी सरग निसैनी चढ़ के
हक ले बर देखाय ल परथे अपन सकल
सोसन के मुड़ी म पथरा कचार ( पृ.29,30)
आम जनता ला धरम के नाम भरमा के लोकतंत्र उप्पर परदा ओढ़ा देथे। लोकतंत्र ला खुदतंत्र म बदल के खुदा बन बइठते। ये समे ला पहिचान येला जनावत हावे। ये कर बर पीसी चेतना जागृत करत हे। तम्मो जनता गोहराथे। तुम्हन ता आगी जइसन संतान हावै। फेर काबर लोकतंत्र मंदिर भसकत हावे तेला दखव हो। सागर-नंदिया जइसन बनव। पृ..31 के कविता जयप्रकास के ’संपूर्ण क्रांति’ ला सुरता करा देथय। जेकर सहारा ले के जनता पार्टी के उदय होइस। आज जेला बीजेपी के नाव ले जाने जाथे।
फेर कविता हर पारटी के नइ, जनता हक के समरथन करथे। इही यादव जी के मया आय । मानवीय पिरित आय। येमा स्टम् नइये। कबीर के अढ़ाई आखर हावय । जे हर बदलाव लाही।
सौ घाव सोनार के, त एक घव लोहार के।
गली-गली म रक्सा घूमत, लोकतंत्र के मंदिर भसकत। ( पृ .31)
इहाँ घाँव हर दाँव ला अंलकृत कर देइस। इही कविता के संघर्षके माइ मुड़ी आय । आपस के लड़ई वहू बिना सोचे-समझे जनता कर लेथे तेला चेतावत हे। चेतना बगरावत हे। परचेतना ला घलो जता देथे-
सुने सबे पर गुने न कोनो, तुलसी-कबीर के साँखी।
मनखे हो के मनखे पन के, मनखे करे करेजा फाँसी।
केहे-बोले के बात का हे, दिखत हे आँखी के साँखी।(पृ.32,33)
इहुँचो पीसी लाल के वैचारिकता म विरोधाभास व्दंव्द आ गीस। माने दूठन रद्दा धर डारीस। दू डोंगा म पाँव धरइया कोनो डहान के नइ होवय। प्रतिबद्धता होना जरूरी हावय । तुलसी स्वान्तः सुखाय संग क्रांतिकारी कबीर ला जोड़ देइस । येला रचनात्मकता के कमी कहिबो ? नइ। अभी पीसी लाल के कविता म पक्का विचारात्मकता के ठसलगहा के मंजई नइ होय हावे। ’’आलोचना के उद्देश्य हावय जानय अउ जानय’’11 काबर के फेर लहुट जाथे पीसीलाल देस के पीरा म। अउ आघू लिखते। ’देश म बड़ करलई हे’। ( पृ.34) मइ करलई भारत माता के संतान होना नइये । भारत संतान भीतरी बने वर्ण-जात के हावय। देश के असली पीरा ला पीसी़ पकड़िस हे। जेमा हिंदुत्व-हिंदुराष्ट्र बर कोनो जगहा नइये संवैधानिक प्रक्रिया म ‘भारत’ देश के जम्मो दरसन के दरपन हे-भारत माता के बेटा सब, का बाम्हन का डोम?
हिलिच मय कहिडारे हाँवव, शबरी के संबंध म, अब डोम ला समझ संकथव। बाम्हन - डोम म राेटी - बेटी नइ होय। राम जरूर सबरी के जूठा बोइर ला खाइस फेर तरिया जुच्छा के जुच्छा। जीव छुट्टा मन करथे काँव - काँव फेर जेकरे हाथी तेकरे नाव वाला किस्सा हे। तभेच ’जाग के सपना देखव’ पीसी लिखथे - पहिलि चेता देइस
नरवा कहिथे मय बड़े, नंदिया ल देवँव पानी।
पानी कहाँ ले पाये, नइ जानय नरवा अगियानी।
इहाँ शब्द आकर्षन संग शब्दार्थ विस्तार के अभिव्यंजना गजब हावेय अज्ञानी बर सोवत सपना के कोनो अरथ नइये। चटनी-बासी वाला मन के घलो खबर लेथे। काली आइन तेमन हमला अबे साले बिर कहिथे। मय साला (सारा) पर चर्चा कर डारे हाँवव । मरजात के नगदी सवाल उठाथे उधारी सवाल चटनी - बासी के जम्मो परिवर्तन करइयामन बर। इही कुबेर के कहानी साला छत्तीसगढ़िया ला सुरता करव। पीसी लाल आंह्वन करथे-
जाग मोर कबीर तहीं, फूंक दे अब आगी।
अउ कबले? तिरही, दुसासन दुरपति के आगी।
तन सुलगत हे आगी, मन होवत हे बागी।( पृ.41,42)
कबीर के जियत क्रांतिकारी सपना देखव-
सुखिया सब संसार है, खावै अउ सोवै।
दुखिया दास कबीर है, जागै अउ रोवै।
मतलब कबीर के संगवारी पीसीलाल। कबीर संग मनचो ला जगाय के कारण ? सुघ्घर बदलाव करइया कबीरेच होय हे। फेर कबीर ला महंत मठाधीस मन आज अपन मोटरा सकेल थे। ताना - बाना नइ धरय। ब्यवहार के प्रकृति ला पीसी बताइस।
जेेन तपथे, तेन खपथे‘, ‘पाही‘, ‘नाचा रातरानी‘ म सब्बो बात सोसन के बताइस। ताकि पढ़े - लिखे अउ सोसन करइया मन साफ आंदोलन सुरू करय। येमा तोर पंथी - मोर पंथी के जरूरत ? जेला एकर आवश्यकता रहिथय तिही हर फुंसी - बनात - बनात घाव के दाव बनाथय। मतलब के जयचंद, मीरजाफर, बिभीषण मन ले बाचे ला परही। परखे ला लागही। नइ ते कुढ़ोय खरही म आगी लगनाच हे! यकर बर गाय अउ गोल्लर ला प्रतीक रूप म प्रस्तुत कर पीसी लाल इसपष्ट करथ के पिरकी हर घाव बन जाथय। जइसे के आज एड्स के जानकारी हरेच इलाज आय। इहीला ’मेंकरा पूरे जाला’ म समझाय गे हे। जम्मों पागा अनुष्ठान म भारत कइसे महान ? अइसने अनेक प्रश्न पीसी जी हर उठाय। हक पाय बर मुकाबला करनाच परही। ‘तब हक मिलही’ धरम अउ वोकर उपर सरधा (श्रद्धा) म डार्राय काबर ? येकरे सेती मूलकदास घलो किहिस हे-
संतन को फतेहपुर सिकरी से काहो काम।
आवत जात पहनिया टूटी बिसर गए हरि नाम।
अउ लोगनमन हावय सिकरीच डहान पुरस्कार पाय बर मोटाय बर दउड़त हावे। ये हर भूख हावे। गरीब भूख के पेट बर कोनो नइ दउड़य। काबर ? जांगरवाला जम्मों काम - बुता कर भूखेच रहिथे। ओकर मूलभूत आवश्यकता के पूर्ति नइ हावय। आगी कहाँ कमजोर हे।बारे ला लागही फूट के संधना ल मया के डोरी म बाँधे ला लागही। जोखिम उठाय ला परही। येकरबर बिरथा साँस के नइ हिसाब के जरूरत हावे। नइ ते फेर मय्यत हावे। ये जेमन चिन्हारी नइ कर पाइन उहीमन गुलामी के गेरवा म फंदा गेइन। ये करे सेती पाका - पाका गुदा ला दूसर खाथे अउ कइच्चा - कइच्चा ला आम - आदमी पगुराथे। इहिच बर पीसी जबरदस्त चेतना क्रांति के कविता लिखते-
जेन बैरी तोर हक पोटारे हे,
वोला तँय काँचा तिली कस पेरवा। ( पृ.64)
इही गुलामी के गेंदला म पयावरन घला गेंदला हो गे हावे। ( पृ .35 ग़जल) अइसन गेंदला के आदिवासी वर्ग ला समूल नास करे बर जम्मों योजना विकास के नाम म चलत हे। जगदलपुर म आदिवासी मन के घर द्वार जमीन ला कोनो झन खरीदे,कानून ला धज्जी बनाय के उहाँ गैरआदिवासीमन उगा गेइन। जगलपुर विधानसभा सीट सामान्य हो गेइस।ये जम्मों साजिस के तहत होवत आवे।नक्सलवाद एक डाहान अउ ब्यवस्थावाद दूसर कोती।
दूनों के के बीच म आदिवासी के नइए सुनवाई! तभे मादर के थाप नंदा गे पिरकी हर घाव करिस। सरगुजा अउ बस्तर राजभाषा के विरोध करथे। अइसन भरवा कोरबा राजभासा सम्मेलन के मेच ले आखरी बेरा आइस। काबर हावत थे। जे दिन पिछड़ा वर्ग अउ आदिवासी साहित्य हर अपन रागविराग लाबता देही तेन समय ब्यवस्था के चेहरा-मोहरा दूसर होही। काबर के असली नक्सल ला चिन्हे नइ गे हे। एक आदमी, एके वर्ग, एके जाति, एके वर्ण के कोनो मेर कबजा हो जाथय ता नक्सल पनपथे। हर विरोध करइया नक्सल नइये। अहिंसात्मक रूप म जे हर अपनेच ला हरँ कथे, रेगाथें, अपने खिचड़ी पकाथे, पालागी कर पाछू - पाछू किरनी असन चिपके रहिथे वहू नक्सल हावय, फेर दिखय नहीं। ये मन तंगरेगा चलाथय। चना - मुर्रा के लालच खवाथे। अउ अपन बर मत-मन सकेलथे। यहू नक्सल रूप हे। गोली - बारूद धरय नइ फेर समय - समय म लकड़ी चलवाथे, तेल म बद करथे, झूठ आरोप म फँसवाथे। येहा रचनात्मक नक्सलवाद हर आदमी ला आघू बाढ़ेय लानइ देवय। कते नक्सल सेती मांदर थाप हे - जइो अज देसभक्ति के परिभासा गढ़त हे वो मन रामचंद्र शुक्ल के निबंध ल नइ पढ़े हावय। चिरइ चुरगुन ले नदी पहाड़ रूख - राई नरवा अउ पथरा तक ले जे हर पिरेम करही वो हर देशभक्त होही। येकर उलटा पिरेम करइया का नक्सल नइ होही ? एक मात्र छत्तीसगढ़ बर नइ जम्मो देशबर कविता सरल भरवा हावे-
अतियाचारी - अन्यायी ल, देवत हे कोन पंलोदी ?
बाहिर ले आ के बैपारी, बोले औने-पौने बोली।( पृ.68,69)
बस्तर, सरगुजा हर नइ, देश म जम्मों जगहा अहिसनेच हाल हे। अड़बड़ मामिक कविता लिखिन हे। पीसी लाल हर अब ये पीसी लाल ल कले ’लाल’ कहिबो ? जान सकथन। थोइकन लिखन, जियादा समझन नइ जनइया बर उदाहरण हावै। मायर रॉथ्स चाइल्ड जेहर फ्रैंकफर्ट म 1744 म जनम आइस, के आनी हावै ’’मोला कोनो घला देश के मुद्रा बर नियंत्रण दे देवव, फेर उहाँ कानून कोन मन बनात हे - मोला एकर परवाह नइ रही’’12 अइसन कुबेर-धन मन के सक्सल राज चलत हे। अब कते आवय नक्सल ? दूसरा उदाहरण हे-’’अल्मोड़ा म रानीखेत के द्धारसो डीडा नैंनीसार म जिंदल समूह ल सरकार डाहान ले 353 नाली (7.061 हेक्टर) जमील ला सुक्खा कम 1,196.80 रूपया हर साल के किराया म दे गे हे।’’13 येकर बर उहाँ आंदोलन चलत हे। ता हमन माटी-महतारी चटनी बासी म काबर गूंथ गे हन। पीसीलाल ’लाल’ के कवितइ हावे-
जीयत सबे आजादी ले, कोन जीयत आजादी बर?
देसभक्त मन भूख मरे, बिरयानी आतंकवादी बर।( पृ.70,71)
पीसीलाल ओनहा - कोनहा के पिरकीमन ला पहिचान करावत हावय। का अइसन प्रगतिशील कविता नइ चलही ? येकरो ले आघू सुचालित-स्वचालित कविता के समे आय गेहे। सुटुर - सुटुर चले के। सोझ - सोझ दु - दु हाथ कर लेवन। अइसन भारत के समे आय गे हे। जेन दिन पिछड़ा वर्ग, एस.सी., एस.टी. अइसन कविता करही वो दिन पीसीलाल यादव दर्शन म डोम - बाम्हन भारत के बेटा - बेटी होही। जे अइसन नइ करिहि वो हर उँहिचेच मार्चपाट गुलामी के कर ही। वोली बेड़िच म आजादी रही। उहिला देखही एकरे बर अदम गोंडवी लिखथय-
ये संगवारी जिनगी ले झन अतिक निरास हो,
सुक्खा घलो हावय नंदिया ता समझ रद्दा होइस।14
मोला लागथे इही डहान यादव के कविता कदम बढ़ावत हे। लोक नंदाना नइ चाही। तंत्र ला बचाय बर पीसी कलम घीसथे-
काबर बने बइठे हस हिन हर? संगी मुठा बने तैं बाध ले।
सुकसा भाजी कस रमंज के, सोसक बइरी ल राँध दे। ( पृ.76)
इहाँ राग अदम गोंडवी ले आघू - आघू होवत हे।
सोसन किरनी असन, पेराकांदी जइसन होवत हे ता कइसन महातारी के गीत ला गावत हावन अउ कइसन कौसिल्या के मरजात राखत हावन? सोचे ला परत हे! अउ ये सब लोकतंत्र के नाव म होवत हे! महिलबरा मन ला मारे बर कइसन कविता करय? ठक ले मारे के बात उठाय गे हे। ( पृ.80) ये कविता नवा पीढ़ी म चेतन भर देइस। अइसने बात बिनपेंदी के लोटा वाला साहित्यकार मन बर घलो आवय। चेतना ला जगाय खतिर पृ.. 93 तक के बखान म चिंतन हे। जेला पाठक पढ़ के समझ जाही। एक - एक कारन ल धर डारही।
माइभाखा के बहुतेच बरनन करे हे पीसी लाल हर। जेमन राजआयोग म हावे, आयोग जे मन ला सम्मेलन सत्र म परिचर्चा करे बर बलाथे। जेला सुनयबर भाग ले बर न्यौता देथे। यदि कोनो उंकर लइका, नाति, पंती अंगरेजी माध्यम म पढ़त हे वोला कोरे परिस्थान झन देवव। ये डहान माइभाखा छत्तीसगढ़ी म, राजभासा आयोग म अउ आयोजन के परिचर्चा म अउ वो डहान खुद परिवार रिस्तेदार लइका खुद अंगरेजी कान्वेंट म ? तब कइसे माइभाखा के बात ? मय मातृभासा के विरोधी नइ हाँवव। पर उपर्युक्त मार विचार म सर्वे करे के जरूरत त हावे फेर देखव राजभासा चिंतन के सरग - नरक!
थोरकुन चरचा मया-पिरित उप्पर - मोला1979 के खैरागढ़ प्राथमिक शाला के प्रांगन म दूध मोंगरा के गीत सुरता आथे। ‘तोर मया के आगी म मोर तन - मन ह भुंजा केरे‘ ये गीत हर सिरिगार के जइसनो मया बर होवय, फेर येकर आगी म ठाढ़े ठाढ़ जरथे अउ भोगाथे। (सोसित अउ सोसक) तभे त मया के पिरकी ह घाँव होगे। रचना भले देरी ले आइस फेर दुरूस्त आइस। अब ते परेम के नोक म पीसी रेंगत हे। हिम्मत वाला के काम आय गा।
बिचार अउ लहू के मंझोत
हावे एक संक्षिप्त बिजली के चमक
टिके हावे जेकर नोक म परेम।15
(शबर्तो ख्वारोंस की कविताएँः मूल स्पेनी से हिंदी भाषान्तर प्रेमलता वर्मा द्वारा- वनात अंक ग्यारह। इंद्रप्रस्थ भारती अक्टूबर-दिसम्बर 2015 हिंदी अकादमी दिल्ली पृ.07)
अइसन परेम पीसी हर हरदी - नून - मिरचा ला पीस - थीस के मसाला के सवाद देवथे। अब जेला चुरफुर, कडू सवाद लागथे ते हर पीसीलाल के ‘लाल‘ ला नइ समझ सकय। परेम उप्पर फेर कभू चरचा के चरवाही करबो। चारवाही देखबो। फिलहाल-
मुक्तक म (चर डँड़िया) म खाल्हे के लाइनमन म संग्रह के सार दिखथय-
कतेक ल समझाबे अउ कतेक ला सेझियाबे।
कुकुर पूछी ला सोझियावत, पोंगरी तेड़गा होगे।( पृ.109)
एक ते कुकुर पूछी सोसन करइया ला बांडा बना देवत। दूसर कुकुर असन नेता के टांग काट देव। सोबिया जाही। भाखा अउ संस्किरिति के रक्षा हो ही।
संग्रह के विद्रोही तेवर हर हककीत म आनेवाला समे म क्रांति करही। अइने आसा संग पीसीलाल यादव ला बधाई।


text:
) के बोली-भाषा, रहन-सहन, खानपान, पहनावा के संगे-संग उँखर बेवहार, आचार-विचार, रसम-रिवाज, काम-कारज सरलग चलथै; जेन लोकपरम्परा आय, याने लोकसंस्कृति ल लोकपरम्परा ही जिंदा रखथै, अरथात इही परम्परा ह संस्कृति ल पीढ़ी दर पीढ़ी लोक म ही स्थानांतरित करथै। अउ कहे जा सकथय कि लोकयथार्थ ह, जेन ह लोकसंस्कृति म समाय रथै, लोकपरम्परा ले आगू बढ़थै। लोकसांस्कृतिक साररूप म लोगन के हाँसी-खुशी, मया-पिरीत, भाईबंध के बड़ बढ़िया त्रिवेणी संगम आय हमर लोकपारम्परिक तीज-तिहार। लोकपरम्परा ले घला सामाजिक सरुप ह, जेन माध्यम ले दृष्टिगत होथय, वो आय- लोकसाहित्य। इही लोकसाहित्य के परिप्रेक्ष्य म लोकपारम्परिक तीज-तिहार के सारथकता, महत्तव अउ उपयोगिता ल हमर छत्तीसगढ के एक ब्रह्मलीन परमधाम प्राप्त लोकसाहित्यकार श्री महेन्द्र देवांगन जी "माटी" ह अपन एक निबंधात्मक लेख संकलन "तीज-तिहार अऊ परम्परा" म करे हे। ये संग्रह बड़ सुग्घर आवरण ले सजे हे। छत्तीसगढ़ राजभाषा आयोग रायपुर के आर्थिक सहयोग ले प्रकाशित होय हे। माता-पिता ल समरपित हे। भूमिका के रूप म एक शिक्षक अउ कवि मालिक ध्रुव जी के मंतव्य हे।
इस अंक के रचनाकार
.
मंगलवार, 2 अगस्त 2022
तीज-तिहार अऊ परम्परा
समीक्षक : टीकेश्वर सिन्हा "गब्दीवाला"
(छत्तीसगढ़ी लेख संग्रह)
लेखक : महेन्द्र देवांगन "माटी"
प्रकाशक : वैभव प्रकाशन, रायपुर (छ. ग.)
मूल्य : पचास रुपए.
) के बोली-भाषा, रहन-सहन, खानपान, पहनावा के संगे-संग उँखर बेवहार, आचार-विचार, रसम-रिवाज, काम-कारज सरलग चलथै; जेन लोकपरम्परा आय, याने लोकसंस्कृति ल लोकपरम्परा ही जिंदा रखथै, अरथात इही परम्परा ह संस्कृति ल पीढ़ी दर पीढ़ी लोक म ही स्थानांतरित करथै। अउ कहे जा सकथय कि लोकयथार्थ ह, जेन ह लोकसंस्कृति म समाय रथै, लोकपरम्परा ले आगू बढ़थै। लोकसांस्कृतिक साररूप म लोगन के हाँसी-खुशी, मया-पिरीत, भाईबंध के बड़ बढ़िया त्रिवेणी संगम आय हमर लोकपारम्परिक तीज-तिहार। लोकपरम्परा ले घला सामाजिक सरुप ह, जेन माध्यम ले दृष्टिगत होथय, वो आय- लोकसाहित्य। इही लोकसाहित्य के परिप्रेक्ष्य म लोकपारम्परिक तीज-तिहार के सारथकता, महत्तव अउ उपयोगिता ल हमर छत्तीसगढ के एक ब्रह्मलीन परमधाम प्राप्त लोकसाहित्यकार श्री महेन्द्र देवांगन जी "माटी" ह अपन एक निबंधात्मक लेख संकलन "तीज-तिहार अऊ परम्परा" म करे हे। ये संग्रह बड़ सुग्घर आवरण ले सजे हे। छत्तीसगढ़ राजभाषा आयोग रायपुर के आर्थिक सहयोग ले प्रकाशित होय हे। माता-पिता ल समरपित हे। भूमिका के रूप म एक शिक्षक अउ कवि मालिक ध्रुव जी के मंतव्य हे।
हिंदी के जाने-माने निबंधकार आचार्य रामचंद्र शुक्ल जी के कथन- "गद्य रचना यदि कवियों की कसौटी है,तो निबंध गद्य की कसौटी है।" म महेन्द्र देवांगन जी "माटी" खरा उतरे हे। एक कवि अउ छंदकार के रूप म माटी जी ह साहित्य क्षेत्र म अपन पहचान बनाबे करिस; संगे-संग कहानी अउ निबंधात्मक लेखन करके वो छत्तीसगढ़ी साहित्य सेवा बर अबड़ सँहराय के लाइक काज करे हे। येकर पोठ सबूत उँखर "तीज-तिहार अऊ परम्परा" संग्रह आय; जेन म हमर छत्तीसगढ़ी पारम्परिक तिहार "मकर संक्रांति के पर्व" लेख ले मुँड़ा धराय हे। अपन ये सारगरभित निबंधात्मक लेख म मकर संक्रांति परब के अपन जानकारी ल नान-नान दू-ठन रूपरेखा- स्नान के महत्व अउ तिल दान के महिमा ले पूरा करे हे। हमर छत्तीसगढ के लोकपरब मनाये के अपन अलगे पहचान हे। हर छत्तीसगढ़िया प्रकृति के हर जड़-चेतन म घात आस-विश्वास रखथै। तभे तो पखरा म वो घलो मुँड़ नवाथै। माटी जी ह अपन लेख म "नाग पंचमी के तिहार" म ये तिहार के मनई के रसम अउ वोखर आध्यात्मिक महत्व के जिक्र करत कहिथे कि हमर खेती-किसानी म सर्प ह मददगार आय; वो "क्षेत्रपाल" याने खेत-रखवार आय। हमर खेती-किसानी के चौमासा के पहिली तिहार हरेली, जेला सावन महीना के अँधियारी पाख के अमावस म मनाय जाथै। येमा गो-धन ल लोंदी खवाय के, कृषि-यंत्र के पूजा, चीला चघाय, नीम-डारा खोंचई, गेड़ी बनई अउ गाँव के देव-धामी के पूजा-पाठ के बड़ अच्छा उल्लेख करे हे। आदरणीय माटी जी ले मोर प्रत्यक्ष भेंट तो नइ होय रिहिस; पर सोशल मीडिया ले साहित्यिक पहचान होय, साल भर होवत रिहिस कि अचानक वोखर परलोक गमन होगे। येखर ले छत्तीसगढ़ी साहित्य ल नुकसान तो होबे करिस; संगे-संग मोर ले एक नेक साहित्यिक संगवारी के बिछुड़ई होगे। इही जान-पहचान अउ ये संकलन के पढ़े ले मोला लागथय कि माटी जी ह एक ठेठ गँवइहा रिहिन। धर्म अउ आध्यात्म नगरी राजिम के लट्ठा म बसे गाँव बोरसी म जन्म धरे, चीखला-धुर्रा-माटी म खेले-कूदे माटी जी के तन-मन म गँवइहापन अउ हर साँस म गाँव के माटी के खुशबू रिहिस; तभेच तो वोखर "माटी" जइसे उपनाम सारथक लागथै।
माटी जी ल छत्तीसगढ़ भुइंयाँ ले अड़बड़ पिरीत रिहिस; निक जानकारी रिहिस। तीज-तिहार के नेंग-जोग ल अपन लेख मन म बनेच सरेखे हे। धरम अउ आध्यात्म के घलो के सहारा लेय हे अपन रचना मा। पौराणिक पात्र - राम, कृष्ण, बलराम, प्रहलाद जइसे जीवनचरित्र के उल्लेख माटी के लेख मन म हे। गाँव के डिही-डोंगरी के मान-गौन के तौर-तरीका उँखर लेख मन म देखे-पढ़े ला मिलथै। गाँव के धरती म ननपन बिताय हे माटी जी ह, तभे तो वो "तीजा-पोरा के तिहार" पृष्ठ क्र. 23 म लिखे - "लइका मन बर माटी के खिलौना वाला बइला ले जाथे ओमे चक्का "सिलि" लगाके दँउड़ाथे। नोनी मन बर "चुकी" ले जाथे।" जम्मो लेख म पार्श्व शीर्षक (साइड हैंडिंग) के उपयोग करे ले लेख मन ह बड़ अच्छा निबंध के साररूप लेय लेहे। वइसे हमर छत्तीसगढ के तीज-तिहार मन ह धारमिक, आध्यात्म, वैदिक अउ पौराणिक तथ्य समाय हें। पहिली पूजा गणपति के, देवारी के तिहार,देवउठनी एकादशी अऊ तुलसी बिहाव,अगहन बिरस्पति के पूजा, अन्नदान के परब छेरछेरा बड़ बढ़िया निबंधात्मक लेख बने हे। "सच के रस्ता बतइया- गुरु घासीदास जी" म सत्य-अहिंसा, "बसंत पंचमी - खुशी अऊ उमंग के तिहार" म परम्परा निर्वहन, "होली के तिहार" म भगवान, भक्त अउ भक्ति के सारथकता के संदेश देय हे। "अक्ती के तिहार" म परशुराम अवतार, द्वापर युग के समापन, खेती-किसानी के शुरुआत, पुतरी-पुतरा के बिहाव की मुहुर्त, माता अन्नपूर्णा के जन्म, द्रौपदी चीरहरण, कुबेर ल खजाना पाय के बड़ बढ़िया जानकारी रखत संग्रह के समापन करे हे।
महेंद्र देवांगन "माटी" जी के जम्मो लेख मन म लोकपारम्परिक तीज-तिहार के वर्णन के साररूप म हे। तिहार मन बर माटी जी के अपन विचार रखे ले लेख मन विचारात्मक बन गेहे। माटी जी के निबंधात्मक लेखनशैली बड़ गजब के हे। भाषा अभिव्यक्ति मस्त-बढ़िया अउ ठेठ छत्तीसगढ़ी बोली रूप म हे। हिंदी अउ संस्कृत विषय म स्नातकोत्तर अउ अध्यापन कर्म ले जुड़े होय के कारण लेखन म हिंदी शब्द मन के बहुत अधिक प्रयोग होय हे; येखर बावजूद माटी जी के छत्तीसगढ़ी लेखन सामर्थ्य यथावत हे; छत्तीसगढ़ी शब्द-वाक्य विन्यास ह सज-सँवर गेहे। माटी जी के जम्मो लेख म तीज-तिहार के सारगरभित वर्णन हे। लेखन क्षमता बड़ सरल-सहज हे; जीवंत हे। येखर ले लेख मन म रोचकता बने हे। लेख मन म छत्तीसगढ़ी के एक ले बढ़के एक शब्द - झूपथे, अगोरा, छोल-छुली के, खुसर, बिरस्पति, निच्चट प्रयोग होय हे। येखर ले संग्रह पठनीय बन गेहे।
बड़ सौभाग्य के बात हे कि "तीज-तिहार अऊ परम्परा" जइसे लेख संग्रह महेंद्र देवांगन माटी जी ले छत्तीसगढ़ी साहित्य ल मिले हे; पर ये बड़ दुर्भाग्य हे कि हमर बीच आज वो प्रतिभाशाली लेखक माटी जी नइ हे। माटी जी म छत्तीसगढ़ी साहित्य सृजनशीलता के सम्भावना रिहिस। एक बात मैं अउ रखना चाहत हँव कि आज माटी जी के सुपुत्री सुश्री प्रिया देवांगन जी "प्रियू" हर साहित्य सृजनशीलता म लगे हवै, जेन म मन-मयारू पिता माटी जी के साहित्य-छवि झलकथै।
बालोद (छत्तीसगढ़)
सम्पर्क : 9753269282
सदस्यता लें टिप्पणियाँ भेजें (Atom)


text:
कोरिया ले पद्मनी मरावी
जय जोहार.. हमर छत्तीसगढ़ ह अपन विविधता अऊ परंपरा ले दुनिया भर के मनखे मन के उत्सुकत्ता के कारण बने हावे। इहां के विशिष्ट पहचान हमर माटी के कण-कण म बसे परंपरा हे। एक अईसने परंपरा ले हमन आ मन ल रू-ब-रू करावत हन जिहां फागुन तिहार के मस्ती पांच दिन पहिली हो जथे। हमन बात करत हन कोरिया जिला के अमरपुर (लिट्टीमार) गांव के जिहां होली के तिथि ह देशभर म मनाए जाए होली के पांच दिन पहिली होथे। मान्यता हे कि अमरपुर गांव म हर साल हैजा अऊ मौसमी बीमारी के प्रकोप पूरा गांव ल अपन चपेट म ले लेत रिहिस। एखर चलत गांव के कई मनखे काल के गार म समा जात रिहिस। ऐ गांव के पुराना गांव लिट्टीमार हे। इहां कोरिया स्टेट के राजा अऊ गांव के पुजारी, बईगा मन ह अईसन बीमारी ले बचे खातिर फसला लिन के देवता ल प्रसन्न करे जाए। एखरे सेति गांव म होली पांच दिन पहिली मनाए के परंपरा ल शुरू करे गे रिहिन। गांव वाला मन के मानना हे कि जब ले ऐ परंपरा ल शुरू करे गिस तब ले गांव म बीमारी के प्रकोप नई होवय। कोरिया स्टेट के तात्कालीन राजा ह तब गांव के नाम ल लिट्टीमार ले बदल के अमरपुर घलो घोषित करिन। तब ले लेके अब तक गांव म पीढ़ी दर पीढ़ी ऐ परंपरा के निर्वहन करे जात हे।
देखव पूरा रिपोर्ट……………


text:
महासमुंद। पुलिस ह दू हीरा तस्कर ल गिरफ्तार कर ले हे। दून्नो आरोपी गरियाबंद के रहइया हे। आरोपी मन करा ले 11 नग हीरा के टुकड़ा, एक अलेक्जेंड्राइट पत्थर, बाइक, मोबाइल, हीरा जांचे की मशीन समेत 1300 रुपिया नगद बरामद करे गए हे। मुखबिर के सूचना म पुलिस ह ये कार्रवाई ल करिस हे। एकर पहिली घलो ये आरोपी मन हीरा के तस्करी कर चुके हें, जेमा एक आरोपी ले 30 नग हीरा के संग गिरफ्तार करे गए रहिस। पुलिस ह आरोपी मन के खिलाफ मामला दर्ज करके मामला के जांच म जुट गए हे।
दू हीरा तस्कर ल गिरफ्तार कर ले हे पुलिस ह
महासमुंद। पुलिस ह दू हीरा तस्कर ल गिरफ्तार कर ले हे। दून्नो आरोपी गरियाबंद के रहइया हे। आरोपी मन करा ले 11 नग हीरा के टुकड़ा, एक अलेक्जेंड्राइट पत्थर, बाइक, मोबाइल, हीरा जांचे की मशीन समेत 1300 रुपिया नगद बरामद करे गए हे। मुखबिर के सूचना म पुलिस ह ये कार्रवाई ल करिस हे। एकर […]
Related Posts
Nothing found!
It looks like nothing was found here!


text:
जांजगीर। जिला म धान बेचइया किसान मन कलेक्टर ल ज्ञापन सउपके 2 सौ रुपिया प्रति क्विंटल कटौती करे के बिरोध करिन। किसान मन कहिन कि बीज निगम द्वारा दू सौ रुपिया कटौती करे जाना गलत हे। पाछू बछर जउन दर म धान के खरीदी करे गए रिहिस ओकर ले घलो कम दर म धान के खरीदी करे के तइयारी करे जात हे। सासन के दर 2 हजार 180 रुपिया क्विंटल म बीज निगम द्वारा किसान मन ले धान खरीदे जाना रहिस। फेर 1 हजार 9 सौ 80 रुपिया दे जात हे। किसान मन ये फइसला के बिरोध करत आंदोलन करे के बात कहे हे।
बीज निगम के मनमानी ले हलाकान हो के किसान मन जांजगीर कलेक्टर ल सउपिस ज्ञापन
जांजगीर। जिला म धान बेचइया किसान मन कलेक्टर ल ज्ञापन सउपके 2 सौ रुपिया प्रति क्विंटल कटौती करे के बिरोध करिन। किसान मन कहिन कि बीज निगम द्वारा दू सौ रुपिया कटौती करे जाना गलत हे। पाछू बछर जउन दर म धान के खरीदी करे गए रिहिस ओकर ले घलो कम दर म धान के […]
Related Posts
Nothing found!
It looks like nothing was found here!


text:
हमर जिनगी के भाव अऊ मरम भरे सबले बड़े पल छिन ले एक - अऊ वो हा घलो पीपल्स ऑर्काइव ऑफ रूरल इंडिया के डहर ले 7 जून, बुधवार के दिन रहिस. मोला ये बतावत गरब होवत हवय के ये आयोजन पारी के पहल ले होइस. तुमन ला वो कहिनी सुरता हवय, कैप्टन भाऊ अऊ तूफ़ान सेना? ये मउका मं घलो कैप्टन भाऊ अऊ दीगर बिसोर देय गेय हीरो मन ला सामिल करे गे रहिस.
समे जइसने-जइसने गुजरत जावत हवय, तइसने उदासी घलो बढ़त जावत हवय: भारत के अजादी के लड़ई के आखिरी सिपाही मन हमन ले दुरिहा होवत जावत हवंय. भारत के लइका मन के अवेइय्या पीढ़ी ये मन ले कउनो ला देखे सकहि अऊ न त ओकर अवाज सुने सकहिं, जेन मन अजादी दिलाइन. सायेद ये लेख ला पढ़ेइय्या कतको लोगन मन ये गम पहिले नई करे होहिं.
येकरे सेती, बछरों बछर ले, मंय वो लड़ई के सियान मरद अऊ माईलोगन मन ला दरज अऊ दस्तावेजीकरन करत रहत हवंव, वो मन ऊपर फिलिम बनावत रहे हवंव, वो मन के बारे मं लिखत रहे हवंव. हरेक बेर इहीच बात के अफ़सोस जतावत के वो मन ले अधिकतर एक दिन धीरे ले अपन आंखी मूंद लिहीं. बिना कउनो ईनाम के, समाज मं बिना कउनो पहिचान के.
येकरे सेती, हमन सतारा के प्रति सरकार धन 1943-46 के अल्पकालीन, भूमिगत सरकार के आखिरी जियंता सेनानी मन ला फिर ले एके जगा संकेले मं मदद करेन. अऊ महाराष्ट्र के सतारा अऊ सांगली जिला के तूफ़ान सेना के सियान सैनिक मन अऊ दीगर स्वतंत्रता सेनानी मन ला 7 जून के सम्मानित करे गीस. ठीक इही दिन, 1943 मं वो मन सतारा के शेनोली गांव मं अंगरेज राज के करमचारी मन के तनखा लेके जावत रेल ऊपर हमला करे रहिन. लूटे गेय ये तनखा ला, वो मन गरीब मन मं अऊ अपन बनाय प्रति सरकार ला चलाय सेती बाँट दे रहिन.
हमन सेवानिवृत्त राजनयिक, पश्चिम बंगाल के पूर्व राज्यपाल अऊ महात्मा गांधी के पोता, गोपालकृष्ण गांधी ले चिरोरी-बिनती करे रहेन के वो ये मऊका मं बोले सेती दिल्ली ले आवेंय. वो आइन, अऊ वो ह इहाँ जउन कुछु देखिन वोकर ले भारी प्रभावित घलो होय रहिन.
तूफ़ान सेना, प्रति सरकार के हथियारबंद साखा रहिस.ये ह भारत के अजादी के लड़ई के एक ठन अनोखा अध्याय आय. सन 1942 के भारत छोड़ो आंदोलन ले निकले क्रांतिकारी मन के ये हथियारबंद मंडली ह सतारा मं एक ठन समानांतर सरकार के घोसना करिस, तब ये ह एक ठन बड़े अकन ज़िला रहिस जेन मं आज के सांगली घलो सामिल रहिस.
शेनोली मं रेलवे लाइन के ये ऐतिहासिक जगा मं, हमन कुछेक स्वतंत्रता सेनानी मन के संग ये ऐतिहासिक घटना के सम्मान मं एक ठन नानकन समारोह के आयोजन करेन. घाम के मझंनिया 3 बजे घलो उहाँ 250 लोगन मन संकलाय रहिन. 80 अऊ 90 बछर के उमर के कतको लोगन मन रेल लाइन के तीर अइसने तेजी ले चलत रहिन जइसने उद्यान मं नान लइका मन उछल कूद करत रहिथें. वो मन बर ये ह एक ठन संगम रहिस, अजादी के लड़ई के अलग-अलग धारा के मिले के जगा. अऊ इहाँ हथियारबंद लड़ई के पुराना क्रांतिकारी रहिन, जेन मन गोपालकृष्ण गांधी के संग भारी जोस ले गले मिलत रहिन अऊ 'महात्मा गांधी की जय' के नारा लगावत रहिन. ख़ासकर के 95 बछर के कैप्टन भाऊ; गरब ले ओकर आंखी ह आंसू ले भराय रहिस, वो बीमार रहिस, फेर ये समारोह मं हिस्सा लेय प्रतिबद्ध रहिस. 94 बछर के माधव राय माणे, रेल लाइन के तीर तेज़-तर्रार एक ठन लइका कस भागे जावत रहिस, अऊ मंय ओकर पाछू दऊड़त रहेंव, ये डर ले के कहीं वो व गिर झन परय. फेर वो ह गिरिस नईं. न त ओकर हंसी कभू खतम होइस.
आखिर हमन तउन ऐतिहासिक जगा मं पहुंच गेन, जेकर कोंटा मं लड़ाका मन 74 बछर पहिली रेल ला रोके रहिन अऊ ओकर ऊपर चढ़गे रहिन. इहाँ नानकन स्मारक हवय. क्रांतिकारी मन बर नईं, बल्कि ब्रिटिश भारतीय रेलवे ह ये हमला के मातम मनाय सेती बनाय रहिस. फेर अब सायेद इही समे आय के अब येकरे संग एक ठन अऊ स्मारक इहां बनाय जाये, वो दिन के असल मायना के चिन्हारी के रूप मं.
बाद मं हमन एक ठन बड़े कार्यक्रम सेती कुंडल गेन, जेन ह 1943 मं प्रति सरकार के सीट रहिस, शेनोली ले इहाँ आय मं 20 मिनिट लागथे. ये कार्यक्रम के आयोजन इहाँ के बासिन्दा अऊ असल सेनानी मन के बंसज मन करे रहिन. जीडी बापू लाड, नाग नाथ नायकवाड़ी, नाना पाटिल (प्रति सरकार के मुखिया) के परिवार के डहर ले. 1943 के चार महान सेनानी मन ले सिरिफ एके झिन जियंत हवंय, येकरे सेती वो ह ये समारोह मं सामिल होय सकिन, अऊ वो आंय कैप्टन भाऊ. येला छोड़, इहाँ जियंता अऊ बेजोड़, नाना पाटिल के बेटी घलो रहिन. हौंसा ताई पाटिल, खुदेच ये क्रांतिकारी भूमिगत दस्ता के एक झिन सदस्य रहिन. कैप्टन भाऊ, वो महान सियान आयं जेन ह ठीक दू दिन पहिली सड़क मं रहिन. महाराष्ट्र के नराज़ किसान मन के समर्थन मं. सुरता करव: बनेच अकन स्वतंत्रता सेनानी मन खुदेच किसान धन खेत मजूर रहिन. वो मन के कुछु बंसज मन अभू घलो ये बूता करत हवंय.
महाराष्ट्र सरकार ह 7 जून के बरसी ला हमर ले अलग ढंग ले मनाइस. 1943 के अंगरेज राज ले मिलत-जुलत तरीका ले. किसान मन के पाछू पुलिस भेजके. येकरे सेती स्वतंत्रता सेनानी मन के कार्यक्रम के तियारी मं बाधा पहुंचिस. कतको किसान अऊ कार्यकर्ता मन ला धरके जेल मं डाल देय गीस, ‘सुरच्छा के सेती गिरफ्तारी’ कहिके. ये ह अवैध रहिस, जेकर आखिर मं कउनो मामला दरज नई करे गीस. शेनोली अऊ कुंडल मं स्वतंत्रता सेनानी मन सेती बइठका बलेइय्या मुखिया रहिस किसान सभा के उमेश देशमुख. हतभाग रहिस, के वो ह ये मन के कउनो आयोजन मं सामिल नई होय सकिस. वो ला झुलझुलहा 5.30 बजे उठा लेय गीस अऊ आठ दीगर लोगन मन के संग तासगांव पुलिस थाना के कैदखाना मं डाल देय गीस. उमेसेच वो मइनखे रहिस जेन ह जुन्ना सियान सेनानी के घर-घर जाके वो मन ला नेवता देय, वो मन ला फिर ले एके जगा संकेले के कोसिस करत रहिस.
येकरे बाद घलो दूनो बइठका होइस, कुंडल के कार्यक्रम मं एक कोरी स्वतंत्रता सेनानी सामिल होइन, एको कुरसी खाली नई रहिस,कतको लोगन मन ठाढ़े रहिन. गोपाल गाँधी के सम्बोधन ला सब्बो धियान देके सुनिन: अजादी के लड़ई के बारे मं, वोला ले के महात्मा गांधी के सिद्धांत के बारे मं, जुन्ना सियान सेनानी मन के डहर गोपाल के सम्मान के बारे मं, खुद हमर जमाना के अऊ बेवहार के बारे मं.
जइसने वो ह अपन बात खतम करिस, देखेइय्या मन ठाढ़ हो गीन अऊ स्वतंत्रता सेनानी मन ला ठाढ़ हो के अभिवादन करिन; ये सिलसिला बनेच बेरा तक ले चलिस, अतकी बेरा तक ले जेन ला कउनो सोचे घलो नई रहिस. कुंडल अपन हीरो अऊ हिरोइन मन के जय जोहार करत रहिस. कतको के आंखी आंसू ले भरे रहिस. मोर आंखी घलो, जब मंय उहाँ 90 बछर के उमर के ये महान मइनखे मन के सम्मान मं ताली बजावत ठाढ़े रहेंय, भावविभोर, गरब अऊ खुसी ले भरे, के खुदेच वो मन के सहर ये अंदाज ले वो मन ला चिन्हारी देवत रहिस. ये ह वो मन के आखिरी बछर मं महान पल-छिन रहिस. वो मन के आखिरी जय जयकारा रहिस.
फोटू: नमिता वायकर, संयुक्ता शास्त्री, सिंचिता माजी
अनुवाद: निर्मल कुमार साहू


text:
1. Who is the music director of the song दे दे थोड़ा सा प्यार
Ans: दे दे थोड़ा सा प्यार song music director is अनूप जलोटा
2. Who is/are the singer/singers of the song दे दे थोड़ा सा प्यार
Ans: दे दे थोड़ा सा प्यार song singer is श्रेया घोषाल
3. Who is the Composer of the song दे दे थोड़ा सा प्यार
Ans: दे दे थोड़ा सा प्यार song composer is अनूप जलोटा
4. Who is the Lyricist of the song दे दे थोड़ा सा प्यार
Ans: दे दे थोड़ा सा प्यार song lyricist is अमित खन्ना
5. What is the movie of the song दे दे थोड़ा सा प्यार
Ans: दे दे थोड़ा सा प्यार song is from मालिक एक
6. Who wrote the song दे दे थोड़ा सा प्यार
Ans: दे दे थोड़ा सा प्यार song is written by अमित खन्ना


text:
रायपुर । टीएस बाबा ले विवाद के खबर ल पीसीसी अध्यक्ष भूपेश बघेल ह बीजेपी के साजिस करार दिस हे। नेता प्रतिपक्ष टीएस सिंहदेव ले तकरार के खबर मन के बीच म दिल्ली ले रायपुर लउटे बघेल ह विवाद के अटकल मन ल खारिज करिन। भूपेश ह बताइन के वो पहिली ले तय मीटिंग म भाग ले बर दिल्ली गे रहिन हे, जेमा मोला अउ टीएस बाबा ल सामिल होना रिहिस हे। ये मीटिंग ह कैंसिल होगे। मीटिंग कैंसिल होय के बाद मैं ह पीएल पुनिया के घर चले देव। पूनिया ह प्रदेश प्रभारी हे क उंखर औ रमोर बीच म राजनैतिक चरचा होइस हे। बघेल के मुताबिक पुनिया के घर ले भोजन करके वो ह सीधा एयरपोर्ट ले रायपुर पहुंचिन। भूपेश ह ने बताइन के रमन सिंह अउ सरकार ल जवाब देवत नइ बनत हे। येकर ले ये खबर ल प्लांट करवाय रिहिन हे। उमन बताइन के टीएस बाबा साहब ले आज के संबंध नो हय। अब्बड़ पुराना संबंध हे। आपको बतादन नेता प्रतिपक्ष टीएस सिंहदेव ह घलो दूनों के बीच म विवाद के बात मन ल खारिज करिन।
टीएस बाबा ले विवाद : भूपेश के इन्कार.. कहिन के बीजेपी के साजिस
रायपुर । टीएस बाबा ले विवाद के खबर ल पीसीसी अध्यक्ष भूपेश बघेल ह बीजेपी के साजिस करार दिस हे। नेता प्रतिपक्ष टीएस सिंहदेव ले तकरार के खबर मन के बीच म दिल्ली ले रायपुर लउटे बघेल ह विवाद के अटकल मन ल खारिज करिन। भूपेश ह बताइन के वो पहिली ले तय मीटिंग म […]
टीएस बाबा ले विवाद : भूपेश के इन्कार.. कहिन के बीजेपी के साजिस
रायपुर । टीएस बाबा ले विवाद के खबर ल पीसीसी अध्यक्ष भूपेश बघेल ह बीजेपी के साजिस करार दिस हे। नेता प्रतिपक्ष टीएस सिंहदेव ले तकरार के खबर मन के बीच म दिल्ली ले रायपुर लउटे बघेल ह विवाद के अटकल मन ल खारिज करिन। भूपेश ह बताइन के वो पहिली ले तय मीटिंग म […]


text:
रायपुर। सहर के मौदहापारा इलाका म भीसन आग के घटना आघू ने आईस हे। घटना रविवार रात करीबन 1.30 बजे के हे। आग मौदहापारा के एक प्लाईवुड के गोदाम म लगे रिहिस हे, जेमा लाखों के सामान ह जलके खाक हो गे। आग के लपट उठत देख के स्थानीय लोगन नम ह दमकल बेभाग ल सूचना दीस। आग अतका तेज रिहिस हे के मउका म पहुंचे दमकल बेभाग के गाड़ी मन ल 30 खेप मारे बर पड़ीस, तब जाके आग ल काबू कर पाइस। बताये जात हे आग सार्ट सर्किट के वजह ले लगे रहिस हे।
दमकल विभाग के 4 गाड़ी ह 30 चक्कर लगाके बुझाइस आग ल
रायपुर। सहर के मौदहापारा इलाका म भीसन आग के घटना आघू ने आईस हे। घटना रविवार रात करीबन 1.30 बजे के हे। आग मौदहापारा के एक प्लाईवुड के गोदाम म लगे रिहिस हे, जेमा लाखों के सामान ह जलके खाक हो गे। आग के लपट उठत देख के स्थानीय लोगन नम ह दमकल बेभाग ल […]
Related Posts
Nothing found!
It looks like nothing was found here!


text:
रायपुर । छत्तीसगढ़ जल संसाधन विभाग के चयन जल संवर्धन अवार्ड 2017-18 बर करे गिस हे। जल संरक्षण के क्षेत्र म जल संसाधन विभाग म चलत परियोजनामन म जन सहभागिता के संग करे जात उत्कृष्ठ कार्य ल सराहत हुए ये अवार्ड प्रदान करे जात हे। ये आवर्ड बर जल संसाधन विभाग,छत्तीसगढ़ के चयन होय ले प्रदेश के सिंचाई अउ सिंचाई मंत्री बृजमोहन अग्रवाल ह प्रसन्नता व्यक्त करत हुए विभागीय सचिव सोनमणि बोरा समेत समस्त अधिकारी मन अउ कर्मचारी बधाई दीस हे।
जल संसाधन मंत्री बृजमोहन ह दीस अधिकारी अउ कर्मचारी मन ल बधाई
रायपुर । छत्तीसगढ़ जल संसाधन विभाग के चयन जल संवर्धन अवार्ड 2017-18 बर करे गिस हे। जल संरक्षण के क्षेत्र म जल संसाधन विभाग म चलत परियोजनामन म जन सहभागिता के संग करे जात उत्कृष्ठ कार्य ल सराहत हुए ये अवार्ड प्रदान करे जात हे। ये आवर्ड बर जल संसाधन विभाग,छत्तीसगढ़ के चयन होय ले […]


text:
जल्दी ले जल्दी अस्पताल तक जाय के सबले सुभीता तरीका रहिस, बांध वाला रद्दा डोंगा ले दू घंटा के रद्दा. दूसर तरीका ये घलो रहिस के आधा-अधूरा बने सड़क ले होवत ऊंच डोंगरी ला पार करे.
प्रबा गोलोरी नौ महिना के गरभ ले रहिन अऊ कभू घलो जचकी होय सकत रहिस.
जब मंय मझंनिया करीबन 2 बजे कोटागुडा बस्ती पहुंचेंय, त प्रबा के परोसी ओकर कुरिया के तीर ये संदेहा मं संकलाय रहिन के लइका सायेद ये दुनिया मं नई आय सकय.
35 बछर के प्रबा के पहिली लइका 3 महिना के उमर मं मर गे रहिस. प्रबा के बेटी छे बछर के हो गे हवय. वो ह दूनो लइका मन ला, गाँव मं जचकी करेइय्या दाई मन के मदद ले घरेच मं जनम देय रहिस; अऊ कऊनो जियादा दिक्कत घलो नई होय रहिस. फेर ये बेर दाई ह हिचकत रहय. ओकर गम रहिस के ये बेर के जचकी मं दिक्कत अवेइय्या हवय.
तऊन मझंनिया जब फोन के घंटी बजिस, तब मंय तीर के एक गाँव मं रहेंव अऊ एक ठन कहिनी ऊपर काम करत रहंय. एक झिन मितान के फटफटी (मंय जऊन स्कूटी ले चलत रहेंव तऊन ह ये पहाड़ी सड़क मन मं चले कठिन रहिस) लेके, मंय ओडिशा के मलकानगिरी जिला के ये कोटागुडा बस्ती डहर भागेंय, जिहां मुस्किल ले 3 कोरी लोगनमन रहत रहिन.
इहाँ हबरे ह भारी मुस्किल आयेच: येकरे संग, मध्य भरत के आदिवासी मन के इलाका के हिस्सा जइसने, चित्रकोंडा ब्लाक के ये बस्ती मं नक्सली अऊ पुलिस मं आये दिन आमना-सामना होवत रहिथे. इहाँ के कतको जगा मं, सड़क अऊ दूसर बुनियादी सुविधा के हाल बेहाल हवय अऊ कमती हवय.
कुछेक परिवार जऊन मन कोटागुडा मं रहिथें, सब्बो परोजा आदिवासी आंय. ये मन खास करके हरदी, अदरक, अपन खाय सेती दार अऊ धान कमाथें, संगे-संग, ये आदिवासी लोगन मन कुछु दूसर फसल घलो कमाथें, जऊन ला इहाँ अवेईय्या खरीददार मन ला बेंच सकंय.
सबले तीर दू कोस दूरिहा, जोडाम्बो पंचायत के प्राथमिक स्वास्थ्य केंद्र मं डॉक्टर मन के कऊनो अता-पता नई रहय. जब अगस्त, 2020 मं प्रबा ला लइका होय ला रहिस, तऊन बखत लॉकडाउन के कारन ये प्राथमिक स्वास्थ्य केंद्र ला बंद कर देय गे रहिस. कुडुमुलुगुमा गाँव के सरकारी अस्पताल ह करीबन 33 कोस दूरिहा परतीस. ये बेर त प्रबा ला आपरेसन के जरूरत रहिस, जेकर सुविधा ये सरकारी अस्पताल मं नई रहिस.
येकरे सेती, अब 13 कोस दूरिहा चित्रकोंडा के उप-जिला अस्पताल ह आखिरी जगा रहिस, फेर चित्रकोंडा/बालिमेला बांध के वो पार चलेइय्या डोंगा मन संझा होय के बाद चले बंद कर देथें, ऊँच पहाड़ वाले रद्दा सेती फटफटी के जरूरत परतिस धन रेंगे ला परतिस, जऊन ह नौ महिना के गरभ धरे प्रबा सेती कऊनो लिहाज ले सही नई होतीस.
मंय मलकानगिरी जिला मुख्यालय के अपन जान पहिचान डहर ले मदद ले के कोसिस करेंव, फेर वो ह कहिन के अइसने खराब सड़क मं एंबुलेस भेजे मुस्किल आय. जिला अस्पताल मं वाटर एंबुलेंस सेवा हवय, फेर वोला घलो लॉकडाउन सेती बलाय नई सकेन.
भारी दिक्कत ले गुजरत, मंय कइसने करके एक झिन आशा कार्यकर्ता ला निजी पिकअप वैन के संग जाय ला मना लेवंय. येकर बर 1,200 रुपिया देय ला रहिस. फेर, वो घलो अवेइय्या बिहनिया आय सकत रहिस.
हमन अस्पताल जाय ला धरेन. फेर, वैन ह जल्देच ऊँचा पहाड़ी मं बनत सड़क मं बंद होगे, जऊन रद्दा ले हमन प्रबा ला ले जावत रहेन. हमन ला सीमा सुरक्षा बल के एक ठन ट्रेक्टर दिखिस, जऊन ह जलावन लकरी लेगे जावत रहिस. हमन वो मन ले मदद मांगेन. येकर बाद, वो मन हमन ला पहाड़ के ऊपर ले गीन जिहां वो मन के केम्प लगे रहिस. हंतलगुडा के वो केम्प के जवान मन, प्रभा ला चित्रकोंडा के उप-जिला अस्पताल भेजे बर जाय के साधन के बेवस्था करिन.
अस्पताल के स्टाफ़ मन कहिन के प्रबा ला 20 कोस दूरिहा मलकानगिरी जिला मुख्यालय ले जाय ला परही. उहाँ तक जाय सेती वो मन गाड़ी के बेवस्था करे मं मदद करिन.
जऊन दिन मंय भाग के कोटागुडा पहुंचे रहेंय ओकर दूसर दिन मझंनिया बनेच बेरा मं हमन जिला अस्पताल पहुंचे सकेन.
उहां, डॉक्टर अऊ स्वास्थ्यकरमी मन समान्य तरीका ले जचकी करे के कोसिस करत रहिन, अऊ प्रबा ला तीन दिन तक ले पीरा झेले ला परिस. आखिर मं हमन ला बताय गिस के आपरेसन करे ला परही.
15 अगस्त के दिन रहिस, अऊ ये मझंनिया प्रबा के लइका के जनम होय रहिस – ओकर वजन तीन किलो रहिस. डॉक्टर मन बताइन के ओकर हालत गम्भीर रहिस. लइका के मलद्वार नई रहिस अऊ ओकर तुरते आपरेसन के जरूरत रहिस. फेर, मलकानगिरी जिला मुख्यालय के अस्पताल मं येकर कऊनो सुविधा नई रहिस.
लइका ला कोरापुट के शहीद लक्ष्मण नायक मेडिकल कालेज अस्पताल मं भर्ती कराय के जरूरत रहिस, जऊन ह करीबन 50 कोस दूरिहा रहिस.
लइका के दाई अभू तक ले अचेत रहिस, अऊ ओकर ददा पोडू गोलोरी पूरा तरीका ले हतास होगे रहय. आशा कार्यकर्ता (जऊन ह पहिली कोटागुडा बस्ती ले वैन के संग आय रहिन) अऊ मंय लइका ला धरके कोरापुट निकरेन. तऊन बखत 15 अगस्त के संझा करीबन 6 बजत रहिस.
हमन अस्पताल के जऊन एंबुलेंस मं जावत रहेन वो ह सिरिफ कोस भर चले के बाद खराब हो गे. हमन फोन करके दूसर एंबुलेंस बलायेन. वो घलो 10 कोस चले के बाद खराब होगे. हमन घना जंगल मं बरसत पानी मं, एक अऊ एंबुलेंस ला अगोरत रहेन. आखिर मं, लॉकडाउन के बीच आधा रात के हमन कोरापुट हबर गेन.
उहाँ डॉक्टर मन अपन निगाह मं सात दिन तक ले आईसीयू मं रखिन. येकर मंझा मं हमन प्रबा ला (पोडू) संग बस ले कोरापुर ले आयेन, जेकर ले वो ह पूरा हफ्ता भर बाद अपन लइका ला देख सकय. येकर बाद, डॉक्टर मन हमन ला बताइन के वो मन करा लइका के आपरेसन ले जुरे जरूरी सुविधा मन नई ये.
लइका ला कऊनो दूसर अस्पताल ले जाय के जरूरत रहिस. वो अस्पताल करीबन 233 कोस (700 किलोमीटर) दूरिहा रहिस – बरहामपुर (जऊन ला ब्रह्मपुर घलो कहे जाथे) के एमकेसीजी मेडिकल कॉलेज अऊ अस्पताल. हमन फिर एक ठन अऊ एंबुलेंस ला अगोरत रहेन अऊ लंबा दूरिहा जाय सेती अपन ला तियार करे लगेन.
एंबुलेंस राज सरकार के सुविधा के तहत आय रहिस, फेर ये इलाका ह संवेदनशील रहिस, येकरे सेती हमन ला 500 रूपिया देय ला रहिस. (मंय अऊ मोर संगवारी मन ये खरचा उठायेन – हमन अस्पताल मन तीर आय जाय मं 3,000-4,000 रूपिया खरचा करेन). मोला सुरता आथे के हमन ला बरहामपुर के अस्पताल तक पहुंचे मं 12 घंटा ले जियादा बखत लग गे.
अऊ तब तक ले हमन वैन, ट्रैक्टर, बस, अऊ कतको एंबुलेंस मन ले चार अलग-अलग अस्पताल मं जाय चुके रहेन - चित्रकोंडा, मलकानगिरी मुख्यालय, कोरापुट, अऊ बरहामपुर. येकर बर हमन करीबन 333 कोस (1,000 किलोमीटर) जा चुके रहेन.
हमन ला बताय गे रहिस के आपरेसन भारी नाजुक रहिस. लइका के फेफड़ा घलो खराब होगे रहिस अऊ ओकर एक हिस्सा ला आपरेसन ले निकारे ला परे रहिस. मल तियाग सेती पेट मं छेदा करे ला परे रहिस. येकरे संग, मल तियाग सेती एक जगा बनाय के जरूरत रहिस, जेकर बर दूसर आपरेसन करे ला रहिस. फेर दूसर आपरेसन तभे करे जाय सकत रहिस जब लइका के वजन आठ किलो हो जावय.
ये सिलसिला मं जब मंय ओकर परिवार के संग आखिरी बेर बात करे रहेंव, त पता चलिस के आठ महिना के होय के बाद घलो लइका के वजन अतका नई होय पाय हवय. दूसर आपरेसन होय अभी बाकी हवय.
कतको दिक्कत के संग जनमें ये लइका के जनम के करीबन महिना भर बाद, मोला ओकर नामकरण के आयोजन मं बलाय गीस. मंय ओकर नांव मृत्युंजय रखेंव – मऊत ला जीतने वाला. भारत के स्वतंत्रता दिवस के दिन, 15 अगस्त, 2020 के आधा रात मं वो ह नियति के संग जुझत रहिस अऊ अपन दाई के जइसने जीत का लहूँटे रहिस.
****
प्रबा ह बहुते मुस्किल ले भरे समे ला झेलिस. मलकानगिरी जिला के दूरदराज के कतको आदिवासी बस्ती मं सरकारी स्वास्थ्य सुविधा अऊ बुनियादी ढांचा खस्ताहाल हवय, जिहां माईलोगन मन ला अइसने परिस्थिति के जोखिम उठाय ला परथे.
मलकानगिरी के 1,055 गाँव के कुल अबादी के 57 फीसदी हिस्सा आदिवासी (अनुसूचित जनजाति) मन के हवय. ये मं परोजा अऊ कोया आदिवासी मन के हिस्सेदारी सबले जियादा हवय. एक तरफ ये समाज मन के अऊ इलाका के संस्कृति, परंपरा अऊ प्राकृतिक संसाधन के तिहार मनाय जाथे, उहिंचे दूसर डहर इहाँ के लोगन मन के सेहत ले जुरे जरूरत ला भारी नज़रअंदाज कर देय जाथे. इहाँ के भौगोलिक स्थिति (पहाड़, जंगल अऊ पानी) के संग-संग, बछरों-बछर ले चलत लड़ई अऊ राज के चेत नई होय सेती, ये गाँव अऊ बस्ती मन मं इलाज ले जुरे बुनियादी सुविधा के पहुंच बहुते कमती हवय.
मलकानगिरी जिला के कम से कम 150 गाँव मं सड़क नई ये (पंचायत राज अऊ पेयजल मंत्री प्रताप जेना ह 18 फरवरी 2020 मं विधानसभा मं कहे रहिस के ओडिशा के 1,242 गाँव अइसने हवंय जिहां सड़क नई ये).
ये मन कोटागुडा ले करीबन 1 कोस दूरिहा टेंटापल्ली गाँव घलो सामिल हवय, जिहां तक ले सड़क नई ये. 70 बछर के टेंटापल्ली गाँव के बासिंदा कमला खिल्लो कहिथें, “बाबू, हमर जिनगी चरों डहर पानी ले घिरे हवय, हमन जियन धन मरन, काय फरक परथे? हमन अपन जिनगी के अधिकतर बखत सिरिफ ये पानी ला देखत बिताय हवन, जऊन ह माइलोगन अऊ नोनी मन के पीरा ला सिरिफ बढ़ाय हवय.”
दीगर गाँव जाय बर, जोडाम्बो पंचइत के टेंटापल्ली, कोटागुडा, अऊ तीन दीगर बस्ती के लोगन मन बांध के रद्दा मोटर बोट ले आना जाना करथें, जे मं डेढ़ घंटा ले चार घंटा तक ले लाग जाथे. बस्ती ले 13 कोस दूरिहा चित्रकोंडा जाके इलाज बर डोंगा ले जाय ह सबले सुभीता तरीका बचथे. करीबन 33 कोस दूरिहा सरकारी अस्पताल तक जाय सेती, इहां के लोगन मन ला पहली डोंगा ले जाय ला परथे, फेर बस धन टेक्सी मं बइठ के जाय ला परथे.
जल संसाधन विभाग ह जऊन मोटर लॉन्च सेवा सुरु करे हवय, वो ह घड़ी के घड़ी बंद होय अऊ कभू घलो बंद हो जाय सेती भरोसा के लइक नई ये. ये डोंगा मन दिन मं सिरिफ एक बेर दूसर डहर जाथें अऊ लहूंट के आथें. निजी पावर बोट के एक टिकिट 20 रूपिया परथे, अऊ ये ह सरकारी दाम ले 10 गुना जियादा हवय. ये निजी पावर बोट घलो संझा तक ले बंद हो जाथे, अइसने मं अपात हालत मं आय-जाय ह एक बड़े दिक्कत बन जाथे.
20 बछर के कुसुम नरिया कहिथें, “चाहे आधार के काम होय धन डॉक्टर करा जाय होय, हमन ला ये [आय-जाय के साधन] मन ऊपर आसरित रहे ला परथे. येकरे सेती कतको माईलोगन मन जचकी सेती अस्पताल जाय ला नई चाहेंव. कुसुम तीन लइका के महतारी आंय.
वो ह बताथें, “फेर, अब आशा कार्यकर्ता ये दूरदराज के गाँव मन मं आथें. फेर इहाँ के आशा दीदी मन बने जानकार नई होवंय, अऊ वो मन गरभ धरे माईलोगन ला आयरन के गोली, फ़ोलिक एसिड के गोली अऊ खाय के जिनिस देय ला महिना मं सिरिफ एक धन दू बेर आथें. लइका मन के टीकाकरन के सब्बो रिकार्ड बिखरे अऊ आधा-अधूरा हवय. जब कऊनो माइलोगन के जचकी मुस्किल वाला होय के अंदेसा होथे, त वो मन गरभ धरे महतारी संग अस्पताल जाथें.
इहाँ के गाँव मन मं, टेम के टेम बइठका नई होवंय अऊ न त जागरूकता सिविर लगाय जाथें. माईलोगन अऊ नोनी मन के संग वो मन के सेहत ले जुरे कऊनो दिक्कत ऊपर कऊनो चरचा नई करे जाय. आशा कार्यकर्ता मन के जिम्मेवारी होथे के वो मन इस्कूल मं बइठका बलावेंय, फेर सायदे कऊनो बइठका होथे, काबर कोटागुडा मं इस्कूल नई ये (फेर टेंटापल्ली मं एक इस्कूल हवय, जिहां के गुरूजी रोज के नई आवय) अऊ आंगनबाड़ी के इमारत पूरा बने नई ये.
ये इलाका के आशा कार्यकर्ता जमुना खारा कहिथें के जोडाम्बो पंचइत के प्राथमिक स्वास्थ्य केंद्र मं सिरिफ छोट-मोट बीमारी के इलाज करे जा सकत हवय.गरभ धरे माइलोगन के मामला मं धन सेहत ले जुरे दीगर दिक्कत सेती इहाँ कऊनो सुविधा नई ये. जमुना अऊ दीगर आशा कार्यकर्त्ता, चित्रकोंडा के सरकारी अस्पताल जाय ला पसंद करथें. “फेर ये ह बनेच दूरिहा हवय अऊ सड़क के रद्दा ले जाय सम्भव नई होय पाय. डोंगा ले जाय खतरा ले भरे रथे. सरकारी मोटर लॉन्च सेवा हर बखत नई मिलय. येकरे सेती, बछरों-बछर ले हमन दाई-महतारी [ट्रैडिशनल बर्थ अटेंडेंट, टीबीए] ऊपर आसरित हवन.”
टेंटापल्ली बस्ती के बासिंदा, परोजा आदिवासी समाज के सामरी खिल्लो ये बात साखी देथें : हमन मेडिकल के तुलना मं दाई-महतारी ऊपर जियादा आसरित हवन. मोर तीनों लइका के जनम येकरे मन के मदद ले होय रहिस. हमर गाँव मं तीन झिन जचकी दाई-महतारी हवंय.
इहाँ के करीबन 5 कम एक कोरी बस्ती के माईलोगन मन ‘बोढकी डोकरी’ ऊपर बहुते जियादा आसरित हवंय – पारम्परिक जचकी कराय मं मदद करेइय्या दाई मन ला इहां के देसिया भाखा मं इही कहे जाथे. समरी कहिथें, “वो हमर बर वरदान आंय, काबर वो मन के बिन मदद के हमन मेडिकल सेंटर जाय बगेर, पूरा सुरच्छा के संग महतारी बन सकथन. हमर बर उही डॉक्टर आंय अऊ भगवान घलो हवंय. महतारी होय के सेती वो ह हमर पीरा ला समझथें. मरद मन ला सायदेच ये बात के गम होय के हमर करा घलो करेजा हवय अऊ हमन ला घलो दरद होते. वो मन ला लागथे के हमन लइका जनम करे सेती जन्मे हवन.”
दाई-महतारी तऊन माइलोगन मन ला इहाँ के दवई अऊ जरी-बूटी घलो देथें जऊन मन के गरभ नई होवत रहय. गर ये मन के दवई काम नई करय, त कतको बेर ओकर घरवाला दूसर बिहाव कर लेथे.
कुसुम नरिया के 13 बछर के उमर मं बिहाव होगे रहिस अऊ 20 बछर के उमर मं तीन लइका के महतारी आय. वो ह मोला बताइस के वो ला महवारी के बारे मं घलो पता नई रहिस, गरभ निरोध त दूर के बात आय. वो ह कहिथें, “मंय लइका रहेंय अऊ कुछु घलो नई जानत रहेंय. फेर जब मोला ये [महवारी] होइस, त दाई ह कपड़ा बऊरे ला कहिस अऊ फिर जल्दी ये कहत मोर बिहाव कर देय गीस के मंय बड़े हो गे हवंव. मोला देह संबंध के बारे मं कुछु घलो पता नई रहिस. मोर पहिली जचकी बखत, वो ह मोला अस्पताल मं अकेल्ला छोड़ दे रहिस. वो ला अतके घलो परवाह नई रहिस के लइका मर गे धन जीयंत हवय – काबर के नोनी होय रहिस. फेर मोर नोनी बांच गे.”
कुसुम के बाकी दू लइका बाबू आंय. “जब मंय थोकन बखत बीते दूसर लइका जनम करे ले मना कर देंय, त मोला पीटे गीस; काबर हर कऊनो मोर ले बाबू जनम करे के आस लगाय रहिन. न त मोला अऊ न त मोर घरवाला ला दवई [गरभ निरोधक] के बारे मं कुछु पता रहिस. मोला पता होतिस त मोला तकलीफ नई होतिस. फेर गर मंय विरोध करे रथें, त मोला घर ले निकार देय गेय रतिस.”
कोटागुडा मं कुसुम के घर ले थोकन दूरिहा मं प्रबा रहिथे. वो ह एक दिन मोला कहत रहिस, “मोला बेस्वास नई होवत हवय के मंय जींयत हवंव. मोला पता नई के वो बखत जऊन मुस्किल मन आय रहिन, मंय वो मन ला कइसने झेलेंव, मोर भाई रोवत रहय, मोला दरद ला झेलत देखे नई सकत रहिस. फिर ये अस्पताल ले वो अस्पताल तक ले जाय, लइका के जनम, अऊ फिर कुछु दिन वो ला देखे नई पांय. मोला नई पता मंय ये सब कइसने झेल लेंय. मंय भगवान ले गुहार करथों के कऊनो ला घलो अइसने पीरा ले गुजरे ला नई परय. फेर हम सब्बो घाटी [पहाड़ी] के नोनी हवन अऊ हम सबके जिनगी एके जइसनेच हवय.”
मृत्युंजय के जनम देवेइय्या प्रबा के अनुभव, इहाँ के गाँव के बनेच अकन माईलोगन के कहिनी अऊ आदिवासी भारत के इलाका मं माइलोगन मन जऊन किसिम ले लइका के जनम करथें – भारी अचंभा ले आय. फेर, का कऊनो ला ये बात ले फरक परथे के हमर मलकानगिरी मं काय घटत हवय?
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय .
लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
कोरबा । छत्तीसगढ़ म बेधान सभा चुनाइय बर प्रदेस के सबो राजनीतिक पार्टी मन हदांव-पेंच के संगे-संग नानकुन दल मन अउ नेतामन ल साधय म लगे हे। पाली-तानाखार बेधानसभा सीट म ये दिन मन म कांग्रेस अउ जनता कांग्रेस के नजर हे। दूनों इहां दूसर नंबर म रहइया गोंडवाना गणतंत्र पार्टी ल साधे म लगे हे। उहें हीरा सिंह मरकाम ह गठबंधन ले इनकार नइ करत हुए कांग्रेस ले 32 प्रतिशत सीट के मांग घलो करिस हे। हीरा सिंह मरकाम के कहिन हे के यदि कांग्रेस 3द सीट सीट गोगपा ल दिही त गठबंधन हो सकत हे। येकरे संग मरकाम ह आगामी चुनाव कर्नाटक पैटर्न म लड़ने के बात कहीन हे।
कांग्रेस ह देही 30 सीट त गोगपा करही गठबंधन
कोरबा । छत्तीसगढ़ म बेधान सभा चुनाइय बर प्रदेस के सबो राजनीतिक पार्टी मन हदांव-पेंच के संगे-संग नानकुन दल मन अउ नेतामन ल साधय म लगे हे। पाली-तानाखार बेधानसभा सीट म ये दिन मन म कांग्रेस अउ जनता कांग्रेस के नजर हे। दूनों इहां दूसर नंबर म रहइया गोंडवाना गणतंत्र पार्टी ल साधे म लगे […]
Related Posts
Nothing found!
It looks like nothing was found here!


text:
कोण्डागांव । छत्तीसगढ़ के कोण्डागांव जिला म आजादी के बाद पहिली बार कबड्डी प्रतियोगिता के आयोजन करे गिस । बयानार के मंडानार गांव म 7 अउ 8 जुलाई के मोर पुलिस संगवारी कार्यक्रम के आयोजन करे गिस। ये कार्यक्रम म पुलिस महानिरीक्षक विवेकानंद सिन्हा, पुलिस उप महानिरीक्षक कांकेर टीआर पैकरा, अउ कोण्डागांव एसपी अभिषेक पल्लव सामिल होइन। पहिली बार धूर नक्सल प्रभावित इलाकेा म 61 कबड्डी टीम मन ह नक्सली मन के विरोध ल नजरअंदाज करत हुए टूर्नामेंट म बढ़-चढ़ के हिस्सा लिन। लइका मन, महिला मन समेत जवान मन ह घलो प्रतियोगिता म हिस्सा लिन।
कार्यक्रम ल सफल बनाय म पुलिस अधिकारी डीएसपी अशोक जोन पन्ना, डीएसपी नारद सूर्यवंशीं, डीएसपी बीआर मण्डावीं, रक्षित निरीक्षक अनतराम पैकरा अउ थाना प्रभारी देवेन्द्र दर्रा के विसेस योगदान रिहिस हे।
कोण्डागांव । छत्तीसगढ़ के कोण्डागांव जिला म आजादी के बाद पहिली बार कबड्डी प्रतियोगिता के आयोजन करे गिस । बयानार के मंडानार गांव म 7 अउ 8 जुलाई के मोर पुलिस संगवारी कार्यक्रम के आयोजन करे गिस। ये कार्यक्रम म पुलिस महानिरीक्षक विवेकानंद सिन्हा, पुलिस उप महानिरीक्षक कांकेर टीआर पैकरा, अउ कोण्डागांव एसपी अभिषेक पल्लव सामिल होइन। पहिली बार धूर नक्सल प्रभावित इलाकेा म 61 कबड्डी टीम मन ह नक्सली मन के विरोध ल नजरअंदाज करत हुए टूर्नामेंट म बढ़-चढ़ के हिस्सा लिन। लइका मन, महिला मन समेत जवान मन ह घलो प्रतियोगिता म हिस्सा लिन।


text:
दीपक बावनकर
जय जोहार. विदेस म सूट होय पहिली छत्तीसगढ़ी फीचर फिलम “प्रेम के बंधन“ 6 जुलाई ले रायपुर समेत अन्य 6 सिनेमाघर मन म प्रदर्सित होय बर तैयार हे। सुपर स्टार अनुज शर्मा अउ लवली अहमद के जोड़ी ल दर्सक मन देखे बर बेताब हे। अब फिलिम ह रिलीज होए के बादे पता चलही कि दर्सक मन म ए फिलिम ह का असर।
फिलिम के बात करन त शिव नरेश केसरवानी जेन ह एखर डायरेक्टर हे ओखर ए 134 वां फिलिम हे। मोहिनी चंदू और चांदनी जैइसे फिलिम म अपन निर्देसन के लोहा मनवा चुके कर चुके हे। केसरवानी ह ये फिलिम म अच्छा काम करे के कोसिस करे हे। फिलम गाना मन समेत कुछु सीन के सूटिंग विदेश म करे गेहे। एखर सति ऐ फिलिम के दृस्य ह घलो मनमोहक लगत हे। केमरामेन राजकुमार बघेल अउ संतोष सोनू ह खूब मेहनत करे हे। फिलिम ल सुंदर दिखाय बर ऐ फिलिम ल बड़े बजट के फिलिम कहे जा सकत हे। काबर कि निर्माता अशोक ठाकुर फिलिम संग कोनो समझौता नई करे हे।
फिलिम म इहां के गायक-गायिका मन के अलावा मुबंई के सुपर गायक उदित नारायण ह घलो अपन आवाज दे हे। छत्तीसगढ़ी फिल्म मन के सुपर स्टार अनुज शर्मा वईसे तो लोगन मन के बीच म लोकप्रिय हे अउ अभिनेत्री लवली अहमद ह घलो छत्तीसगढ़ी फिलिम इंड्रस्ट्री ले रहे। ऐ कारण ओखर मन के एक्टिंग ल दमदार बताए जात हे। एखर अलावा प्रदीप शर्मा अउ उपासना वैष्णव ह फिलम म पारिवारिक महोल पइदा करे म कोनो कमी नइ करे हे। फिलिम के गीत विमल यादव ह लिखे हे जेला संगीतबद्ध करे हे प्रफुल्ल बेहरा ह अउ डांस डायरेक्टर निशांत उपाध्याय हे। बहरहाल फिलम म सबो कुछु त नजर आवत हे लेकिन ऐखर भाग्य के पिटारा 6 ले 13 जुलाई के बीच खुल जाही। जब दर्शक मन के रिस्पांस फिलिम ल देखे बर सिनेमाघर म जुटही।


text:
बात देस के जनता ल चुनई-दर-चुनई ठगे के!
रायपुरPublished: Nov 14, 2022 04:24:45 pm
हमन लइका रहेन त ‘गरीबी हटाओ’ के नारा चलत रिहिस। अब सियान होवत हन त ‘गरीबी भगाओ’ के नारा चलत हे। लडक़पन म ‘हटाओ’ म बिसवास करेन, होइस उल्टा। गरीबी तो नइ हटिस, गरीबमन हटे बर धर ले रिहिन। अब तक गरीबी नइ हटिस।
बात देस के जनता ल चुनई-दर-चुनई ठगे के!
मितान! पता हे हमर देस के नेता अउ साहबमन ल सबले जादा चिढ़ का बात से होथे? काबर वोमन खिसिया जथें? सिकायत से। वोमन छटपटा जथें, जब कोनो जनता वोकरमन से वोकर विभाग के कमी बताथे।
सिरतोन! आपमन कोनो साहब के तीर जाके कहिके तो देख के साहब, आपमन के विभाग म ये काम नइ होवत हे। ये गड़बड़झाला होवत हे। नानकीन काम ह घलो बछरभर म नइ होवत हे। वोहा सुनतेच नाक-मुंह ल अइंठे बर धर लिही। यदि सुनही त अइसे सुनही जइसे आपमन वोला करेला के सरबत पिया देय हव।
मितान! कतकोन विभागमन म तो बड़े-बड़े अक्छर म लिखाय रहिथे के सिकायत लिखे बर रजिस्टर हे। फलांना कना, फलांना जगा रखाय हे। फेर, जइसे आपमन रजिस्टर मांगहू, तहां विभाग के सबोझन बहानाबाजी करे बर धर लेथें।
सिरतोन! कतकोन पइत तो उल्टा सिकायत करइया ऊपर चढ़ बइठथें। जइसे काम नइ होय बर उही जिम्मेदार हे। एक पइत के बात तो सुरता होही आपमन ल। एकझन सैनिक ह वोला खाय बर मिले जेवन अउ नास्ता के फोटो सोसल मीडिया म डार के सिकायत कर दिस। वोकर बर सरकार, साहेब सबो गुस्सागे।
मितान! इही असल खेल हे जउन घर, समाज अउ सरकार तीनों म बड़े मजा से चलत हे। घर के बात घर म रहय, ये सबो परिवार चाहथें। बेटा कतकोन गलत-सलत काम करय, फेर दाई-ददा वोला छुपावत रहिथें। गुस्सैल बेटी ल गऊ कस सांत बता के बिहाव करथें। वोहा ससुरार जाके अइसे तांडव मचाथे के पूछव झन। बेटी ल रोटी बेले बर घलो नइ आवय, फेर बढिय़ा जेवन बनाथे कहिके बढ़ा-चढ़ा के बताथें। समाज घलो ह अइसन करथे अउ सरकार के तो पूछव झन। भरस्टाचार के बात ल छुपई ल सरकारमन अपन जन्मसिद्ध अधिकार मानथें।
सिरतोन! लागथे सिकवा-सिकायत के कोनो अंत नइये। जइसे राजनीतिक दल अउ वोकर नेतामन के वादाखिलाफी के नइये। हमन लइका रहेन त ‘गरीबी हटाओ’ के नारा चलत रिहिस। अब सियान होवत हन त ‘गरीबी भगाओ’ के नारा चलत हे। लडक़पन म ‘हटाओ’ म बिसवास करेन, होइस उल्टा। गरीबी तो नइ हटिस, गरीबमन हटे बर धर ले रिहिन। अब तक गरीबी नइ हटिस।
मितान! एक पइत चुनई के पहिली लाखों रुपए खाता म आय के नारा घलो दे रिहिन। सबो वोकर बात म आगिस। फेर, फुटी कौड़ी घलो नइ मिलिस। सब ठगागें। बेरोजगारी, महंगई कमतियाय के बात घलो करे रिहिन। फेर, दूनों बाढ़त जावत हे। सत्ता पाइन तहां कुरसी के नसा म कहिदिन ऐहा तो ठठ्ठा-दिल्लगी रिहिस। हमन तो चुनई के समे अइसने कहि दे रहेन। बने दिन आय के रद्दा देखइया जनता के दिन के संग दिन-रात दूनों बिगड़ गे। दिन बहुरे के सपना ह सपनेच रहिगे। वइसने हमर परदेस म चुनई के पहिली सराबबंदी करे के वादा करे करिन। फेर, अब तक चारों डहर सराब के नरवा-नदिया बोहातेच हे।
जब चुनई जीते बर, कुरसी हथिया बर, जनता ल ठगई, वोकर से लबारी मरई ह नेतामन के आदत होगे हे। गरीबी ह कोनो पहाड़ नोहय, अंगद के पांव नोहय जउन ह नइ हट सकय। तभो ले नइ हटावत हें। चुनई-दर-चुनई जनता ल ठगत जावत हें। ऐकर से उबरे के कोनो उम्मीद नइ दिखत हे, त अउ का-कहिबे।


text:
ये बखत ओकर उमर 22 बच्छर हवय अऊ वो ला तीन ले चार बछर ले सेहत के दिक्कत ले जूझे ला परत हवय. साल 2021 मं, तिपत घाम के बिहनिया मीनू सरदार जब पानी लेगे ला गीस, त वोला आरो तक ले नई रहिस के ओकर कतक दुरगति होय ला हवय. दयापुर गांव मं तरिया डहर जाय रद्दा ह जगा-जगा टूटे रहय. मीनू ह पचरी ले बिछलके मुंह के भार गिर परिस.
वो ह बंग्ला भाखा मं बताथें, “मोर छाती अऊ पेट मं सहन ले बहिर दरद होवत रहय. मोर जोनि ले खून जाय ला धरिस, जब मंय पखाना गें, त मोला लगिस के मोर भीतरी ले कुछु बिछलके भूईंय्या मं परिस. मंय देखेंव के मोर भीतरी ले गोस जइसने कुछु निकरत हवय. मंय येला बहिर निकारे के कोसिस करेंव, फेर अइसने नई करे सकेंव.”
तीर के गाँव के एक ठन निजी दवाखान मं जाय ले पता चलिस के ये ह गरभपात के मामला रहिस. ये घटना के बाद ले वो ला बेबखत महवारी, देह मं भारी दरद के संगे संग, मानसिक तनाव के सामना करे ला परे रहिस, फेर ये सबके बाद घलो, ऊँच-पातर काया वाली मीनू अपन चेहरा मं खुसी ला बना के रखे रहिस.
वो ह पश्चिम बंगाल के दक्खन 24 परगना जिला के गोसाबा ब्लॉक मं रहिथे. ओकर गांव के अबादी करीबन 5,000 हवय. दूरिहा तक ले दिखत धान के खेत अऊ सुंदरबन के मैंग्रोव जंगल ले घिरे ये गांव तऊन कुछेक गांव मन ले एक आय जिहां तक सड़क नई पहुंचे हे.
तरिया तीर गिरे के बाद, मीनू के खून सरलग बोहावत रहय, फेर ओकर पीरा सिरोवत नई रहिस. वो ह कहिथे, “संबंध बखत भारी दरद होथे. अइसने लगथे के जइसने मोला चीरे जावत हवय. फारिग होय बखत जोर लगाय ला परथे धन जब मंय वजनी समान ला उठाथों, त मोला गम होथे के मोर गरभ तरी डहर आवत हवय.”
हालत अऊ समाज के रीत-रिवाज ह ओकर पीरा ला अऊ बढ़ा दीस. मीनू सिरिफ 10 वीं तक ले पढ़े हवय. गिरे के बाद खून जाय ला धरे के बाद घलो मीनू ह दयपुर मं आशा कार्यकर्ता ले सलाह ले ला घलो बने नई समझिस. वो ह कहिथे, “मंय नई चाहत रहेंव के वोला ये बात के पता चलय. काबर येकर ले गमंव के दीगर मन ला मोर गरभपात के पता चले के डर रहिस, संगे-संग, मोला नई लगय के वो ला पता रहिस के येकर इलाज कइसने करे ला हवय.”
वो अऊ ओकर घरवाला बप्पा सरदार, अभू लइका नई चाहत रहिन, फेर वो बखत वो मन कऊनो किसिम के गर्भनिरोध नई अपनाय रहिन. “जब मोर बिहाव होईस, त मोला परिवार नियोजन के तरीका मन के बारे पता नई रहिस. कऊनो मोला नई बताय रहिन. मोला ये सब के पता तब चलिस जब मोर गरभपात हो गे.”
मीनू ला पता हवय के दयापुर ले करीबन 4 कोस दूरिहा गोसाबा ग्रामीण अस्पताल मं माई स्त्री रोग विशेषज्ञ हवय, फेर वो कभू उहाँ नई रहय. ओकर गाँव मं दू रूरल मेडिकल प्रैक्टिशनर (आरएमपी), यानि बिना लाइसेंस वाले झोला छाप डॉक्टर हवंय, जेन मन लोगन के इलाज करथें.
दयापुर के दूनो आरएमपी मरद आंय.
वो ह कहिथे, “मंय कऊनो मरद ला अपन दिक्कत बताय मं सुभीता नई पावत रहेंय. येकर छोड़, वो मन करा येकर गियान घलो नई ये.”
मीनू अऊ बप्पा जिला के कतको निजी डॉक्टर मन करा गीन, अऊ इहाँ तक के वो मन कोलकाता के एक झिन डॉक्टर ला घलो दिखाइन. ये बखत, वो मन ला 10 हजार रूपिया खरचा करे ला परिस, फेर किस्मत ओकर संग नई दीस. ये जोड़ा के आमदनी के एके जरिया बप्पा के तनखा आय. बप्पा एक नानकन किराना दूकान मं बूता करथे, जिहां ओकर तनखा 5 हजार रूपिया हवय. वो मन डॉक्टर मन ला दिखाय सेती संगवारी मन ले पइसा उधार ले रहिस.
मीनू ह दयापुर मं एक झिन होम्योपैथी डॉक्टर ले इलाज करवाइन, जेकर गोली ले ओकर बेबखत महवारी ठीक हो गे. मीनू कहिथे के वो ह एकेच मरद डॉक्टर रहिस जेकर ले गरभपात के बात करत मोला कऊनो संकोच नई होईस. वो डॉक्टर ह वोला पेट के अल्ट्रासाउंड करवाय के सलाह देय रहिस, जेकर ले ओकर खून जाय अऊ होय भारी दरद के कारन के पता चल सकय. फेर मीनू ला येकर बर अगोरे ला परही, जब तक ले ओकर तीर जाँच सेती भरपूर पइसा जमा नई हो जाय.
तब तक वो ह वजनी समान नई उठाय सकय अऊ वो ला सरलग सुस्ताय ला परथे.
इलाज सेती मीनू ला जऊन किसिम के चीज मन ले गुजरे ला परिस हवय, वो ह ये इलाका के गांव के माइलोगन मं आम बात आय. भारतीय सुंदरबन मं स्वास्थ्य सेवा देवेइय्या मन के ऊपर साल 2016 मं होय एक अध्ययन मं कहे गे हवय के सरकार डहर ले आर्थिक मदद वाले सुविधा या त नई ये, धन काम नई करत हवय, अऊ पहुंच ले बहिर इलाका होय सेती ये सुविधा वो मन तक ले हबरे नई सकत होही. अनौपचारिक रूप ले इलाज करे इय्या मन के बड़े संख्या ये कमी ला पूरा करथे. आरएमपी के समाजिक तानाबाना ऊपर गौर करत ये रिसर्च मं कहे गे हवय के “मऊसमी बिपत के बखत, समान्य बखत मं उहि मन एकेच सहारा हवंय.”
*****
ये मीनू के पहिली बड़े सेहत के दिक्कत नई रहिस. साल 2018 मं, ओकर सरा देह मं खुजरी के दाना हो गे. ओकर हाथ, गोड़, छाती अऊ चेहरा मं लाला फोड़ा होगे रहिस, अऊ येकरे सेती मीनू के हाथ अऊ गोड़ मं सूजन जइसने लागय. घाम बढ़े सात खुजरी अऊ बढ़ जावय. येकर इलाज सेती, वो मन ला डॉक्टर मन के अऊ दवई मं 20 हजार रूपिया खरचा करे ला परिस.
वो ह कहिथे, “बछर भर ले जियादा सरलग अस्पताल आवत जावत रहंय, इही मोर जिनगी बन गे रहिस.” ओकर ये बीमारी भारी धीरे-धीरे बने होवत रहिस, जेकर सेती वो ला डर रहिस के चमड़ी के दिक्कत लहूंट के झन आ जाय.
मीनू के जगा ले 3 कोस ले घलो कम दूरिहा रजत जुबिली गांव के बासिंदा 51 बछर के आलापी मंडल अपन एक अइसने कहिनी ला कहिथें. “तीन धन चार बछर पहिली, मोर घलो चमड़ी मं भारी तेज खुजरी होय ला धरिस. ये अतक भयंकर रहिस के कभू-कभू त मवाद निकरे ला धरे. मंय कतको दीगर माईलोगन मन ला जनथों, जऊन मन ले इही दिक्कत ला झेले ला परिस. एक बखत हमर गांव अऊ तीर तखार के गाँव मन मं हरेक परिवार के कऊनो न कऊनो ला चमड़ी के ये रोग होय रहिस. डॉक्टर ह मोला बताय रहिस के ये एक किसिम के वायरस आय.”
आलापी मछुवारिन आय, वो हा जब करीबन बछर भर ले इलाज करवाइस, तब जा के निजात मिलिस. वो हा सोनारपुर ब्लॉक के एक चैरिटेबल प्राइवेट क्लिनिक मं अपन इलाज करवात रहिस, वइसे त वोला हरेक बेर सलाह सेती सिरिफ 2 रूपिया देय ला परत रहिस, फेर दवई महंगा रहिस. ओकर परिवार वाला मन ओकर इलाज मं 13 हजार रूपिया खरचा करिन. वो ला क्लिनिक आय जाय मं 4-5 घंटा लग जावत रहिस. ओकर अपन गांव मं नान कन सरकारी दवाखाना घलो हवय, फेर वो बखत वोला येकर बारे मं पता नई रहिस.
वो ह बताथे, "मोर चमड़ी के दिक्कत बढ़े सेती, मंय मछरी धरे ला बंद कर देंय." येकर पहिली, वो नदी मं घंटों तक ले पानी भीतर रहिके चिंगरी मछरी धरत रहिस. चमड़ी के दिक्कत होय के बाद ले वो ह फिर ले वो ह ये बूता नई करिस.
रजत जुबिली मं कतको माईलोगन मन ला चमड़ी के ये दिक्कत ले जूझे परे हवय, जेकर बर वो मन सुंदरबन के जरूरत ले जियादा नुनछुर पानी ला जिम्मेवार मानथें.
ये मीनू के पहिली बड़े सेहत के दिक्कत नई रहिस.साल 2018 मं, ओकर सरा देह मं खुजरी के दाना हो गे. ओकर हाथ, गोड़, छाती अऊ चेहरा मं लाला फोड़ा होगे रहिस, अऊ येकरे सेती मीनू के हाथ अऊ गोड़ मं सूजन जइसने लागय
पॉन्ड ईको-सिस्टम्स ऑफ़ द इंडियन सुंदरबन्स किताब मं, इहाँ के जीविका ऊपर पानी के गुन के असर के अधार ले एक निबन्ध मं, लेखक सौरव दास लिखथें के माईलोगन मन ला रांधे, नुहाय-धोय सेती तरिया के नुनचुर पानी बऊरे ले चमड़ी के रोग मन के सामना करे ला परथे. चिंगरी धरेइय्या मछुवारा मन, नदी के नूनछुर पानी मं दिन मं 4-6 घंटा बिताथें. वो ह लिखथें, “नुनछुर पानी बऊरे सेती वो मन ला अपन जनन अंग मं संक्रमन ले घलो जूझे ला परथे.”
रिसर्च ले पता चलथे के सुंदरबन मं पानी मं जरूरत ले जियादा नून के मात्रा, समुंदर के बढ़त स्तर, घेरी बेरी चक्रवात अऊ तूफान आय के कारन आय – अऊ ये सब्बो जलवायु परिवर्तन के आरो आंय. येकर छोड़, चिंगरी के खेती अऊ मैंग्रोव के घटत जंगल ला घलो ये मं सामिल करे जा सकत हवय. पिये के पानी समेत पानी के सब्बो संसाधन मन के नुनछुर पानी ले गंदा होय ह, एशिया के बड़े नदी डेल्टा मन मं आम आय.
डॉ. श्यामल चक्रवर्ती कहिथें, “सुंदरबन मं, पानी मं नून के भारी मात्रा माईलोगन मन के रोग के दिक्कत खास करके माईलोगन मं कोख मं सूजन के बीमारी आम कारन मन ले एक आय.” डॉ. श्यामल चक्रवर्ती कोलकाता के आर. जी. कर मेडिकल कालेज अऊ अस्पताल मं काम करत हवंय, अऊ वो ह सुंदरबन मं कतको चिकित्सा सिविर करे हवंय. वो ह कहिथें, “फेर नुनछुर पानी एकेच एके कारन नो हे. समाजिक आर्थिंक स्थिति, पर्यावरन, प्लास्टिक बऊरे, साफ-सफई, पोसन अऊ इलाज के सुविधा घलो, के ये मं महत्तम भुमका हवंय.”
अंतर्राष्ट्रीय मीडिया सहायता संगठन ‘इंटरन्यूज़’ के वरिष्ठ स्वास्थ्य मीडिया सलाहकार डॉ. जया श्रीधर के मुताबिक ये इलाका के माइलोगन मन दिन मं 4-7 घंटा पानी मं बूता करथें. खास करके नुनछुर पानी ह भारी ब्लड प्रेसर के कारन बन सकत हवय, खास करके माइलोगन मन मं, अऊ ये ह गरभ धरे ला घलो असर कर सकत हवय, अऊ कभू-कभू गरभपात घलो हो सकत हवय.
*****
साल 2010 के एक ठन रिसर्च के मुताबिक, सुंदरबन मं 15-50 उमर के लोगन मन मं, मरद मन के बनिस्बद माईलोगन मन ला बीमारी मन ले जियादा जूझे ला परथे.
दक्षिणी 24 परगना मं एक ठन गैर सरकारी संगठन, दक्षिणी स्वास्थ्य सुधार समिति डहर ले संचालित मोबाइल चिकित्सा इकाई के समन्वयक अनवरुल आलम कहिथें के ओकर डॉक्टर मन के टीम हप्ता मं 400-500 मरीज मन ले मिलथें. ये मं करीबन 60 फीसदी माईलोगन होथें, जऊन मं बनेच मन ला चमड़ी के दिक्कत, ल्यूकोरिया (जोनि स्राव), अनीमिया, अऊ एमेनोरिया (महवारी नई आय धन बेबखत होय) के समस्या हवय.
आलम के कहना हवय के माई मरीज मन कुपोसन ले जूझत हवंय. वो ह कहिथें, “फल अऊ साग-सब्जी के खेती इहाँ नई होवय, अधिकतर फल अऊ साग-सब्जी डोंगा ले ये टापू मन मं लाय जाथें, हरेक लोगन मन येला बिसोय नई सकंय. धूपकल्ला मं बढ़त घाम अऊ ताजा पानी के कमी घलो एक ठन प्रमुख कारन आय.”
मीनू अऊ आलापी जियादा करके भात, दार, आलू अऊ मछरी खाथें. फल अऊ साग–सब्जी के खेरी नई होय सेती, वो मन मुस्किल ले फल अऊ साग-सब्जी खाय सकथें. मीनू जइसने आलापी ला घलो कतको रोग-रई हवय.
अध्ययन ले पता चलथे के सुंदरबन मं पानी मं जरूरत ले जियादा नून के मात्रा, समुंदर के बढ़त स्तर, घेरी-बेरी चक्रवात अऊ तूफान आय के कारन आय – अऊ ये सब्बो आबोहवा मं बदलाव के आरो आंय
करीबन पांच बछर पहिली, आलापी ला बनेच जियादा खून जाय के समस्या ले जूझे ला परिस. आलापी बताथे, सोनोग्राफी मं ट्यूमर होय के पता चलके बाद, मोला अपन जरायु (बच्चादानी) हेरवाय सेती तीन आपरेसन कराय परिस. ये आपरेसन मं करीबन 50 हजार रूपिया खरचा होय होही. पहिली आपरेसन अपेंडिक्स हेरे के रहिस, अऊ दू ठन बच्चादानी निकारे सेती.
बासंती ब्लॉक के सोनाखाली गांव के निजी अस्पताल मं, जिहां आलापी के बच्चादानी आपरेसन होय रहिस, वो ह आलापी के घर ले बनेच दूरिहा रहिस. वो ला रजत जुबली ले गोसाबा के डोंगा घाट तक ले डोंगा मं जाय ले परत रहिस, ओकर बाद दूसर डोंगा ले गदखाली गांव के घाट तक, अऊ उहाँ ले सोनाखाली सेती बस धन सवारी गाड़ी मं जाय ला परय. ये आय-जाय मं 2-3 घंटा लगत रहिस.
आलापी के एक बेटा अऊ एक बेटी हवय. वो ह रजत जुबिली मं कम से कम चार धन पांच दीगर माईलोगन मन ला जानथे, जऊन मन बच्चादानी के आपरेसन करवाय हवंय.
वो मन ले एक झिन 40 बछर के मछूवारिन बासंती मंडल हवंय. बासंती के तीन लइका हवंय. वो ह बताथें, “डॉक्टर मन मोला बताइन के मोर बच्चादानी मं गांठ (ट्यूमर) हवय. पहिली मंय मछरी धरे ला जावत रहंय. वो बखत मंय हाड़तोड़ मिहनत करे सकत रहेंव. फेर बच्चादानी हेरवाय के बाद ले मंय पहिली जइसने बूता नई करे सकंव.” एक निजी अस्पताल मं आपरेसन सेती वो ला 40, 000 रूपिया खरचा करे परे रहिस.
राष्ट्रीय परिवार स्वास्थ्य सर्वेक्षण-4 (2015-16) मं कहे गे हवय के पश्चिम बंगाल के गाँव मं 15 ले 49 बछर के उमर के 2.1 फीसदी मामी लोगन मन बच्चादानी के आपरेसन करवाय हवंय. ये आंकड़ा, पश्चिम बंगाल के सहरी इलाका मन ले (1.9 फीसदी) ले थोकन जियादा हवय. (जम्मो भारत मं ये आंकड़ा 3.2 फीसदी रहिस)
बिते बछर सितम्बर मं बंगाली दैनिक पत्रिका आनंदबाज़ार मं छपे एक ठन लेख मं पत्रकार स्वाति भट्टाचार्जी लिखथें के सुंदरबन मं, 26 ले 36 बछर के उमर के माई लोगन मन मं जोनि मं संक्रमन, भारी धन बेबखत महवारी, भारी पीरा भरे देह-संबंध धन कोख मं सूजन के समस्या के बाद, अपन बच्चादानी ला हेरवाय के आपरेसन करवाय हवंय.
झोलाछाप डॉक्टर मन ये माईलोगन मन ला बच्चादानी मं गांठ होय अऊ बाद मं निजी अस्पताल मं बच्चादानी आपरेसन के नांव ले डेराथें. भट्टाचार्जी के मुताबिक, मुनाफ़ाखोर निजी अस्पताल, राज सरकार के स्वास्थ्य साथी बीमा योजना के फायदा उठाथें, जऊन ह एक लाभार्थी परिवार ला सलाना 5 लाख रूपिया तक ले स्वास्थ्य बीमा देथे.
मीनू, आलापी, बासंती, अऊ सुंदरबन के लाखों दीगर माईलोगन मन सेती, यौन अऊ प्रजनन ले जुरे समस्या, इलाज बर होय दिक्कत सेती अऊ बढ़ जाथें .
बसंती ह बच्चादानी हेरवाय के आपरेसन करवाय सेती गोसाबा ब्लॉक के अपन घर ले पांच घंटा दूरिहा रद्दा गीस. वो ह सरकार ले सवाल करत कहिथे, “सरकार करा अऊ जियादा अस्पताल अऊ जचकी अस्पताल काबर नई ये? धन अऊ घलो स्त्री रोग विशेषज्ञ काबर नई यें? भले हमन गरीब अन, फेर हमन घलो मरे ला नई चाहन.”
निजता रखे सेती मीनू अऊ बप्पा सरदार के असल नांव अऊ वो मन के रहे के जगा के नांव घलो बदल दे गे हवय.
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
रायपुर। अंतरराष्ट्रीय योग दिवस म बस्तर के जंगल म जवान मन के एक अइसे तस्वीर आघू आइस, जे ला देखके सलाम करे के दिल करत हे।
छत्तीसगढ़ के बस्तर सबले ज्यादा नक्सल प्रभावित इलाका हे। बस्तर म घलो अबूझमाड़ धुर नक्सल प्रभावित हे। इहीं के जंगल मन म अंतरराष्ट्रीय योग दिवस म जवान मन ह योगाभ्यास करिन हे। बगल म बंदूक, जिस्म म फैंसी टी-शर्ट अउ लोवर के जगा वर्दी रिहिस हे, पीठ म रोज के भारी सामान अउ हमार जवान योग करत रहिन हे।
जंगल मन म जवान नक्सली मन के खिलाफ ये बेरा म ऑपरेसन प्रहार चलत हवय। अइसे म जे कदम-कदम म मउत के आहट हे, जवान न सिर्फ हमार रक्षा करत हे बल्कि जोश के संग देश के ये उत्सव म घलो शामिल हे।
रायपुर। अंतरराष्ट्रीय योग दिवस म बस्तर के जंगल म जवान मन के एक अइसे तस्वीर आघू आइस, जे ला देखके सलाम करे के दिल करत हे।


text:
रानी महतो अपन दू दिन के लइका के सुरच्छित जचकी के उछाह अऊ घर जाके अपन घरवाला ला ये बताय के डर मं परे हवय के वोला फिर ले नोनी होय हवय.
हड़बड़ाय जइसने वो ह बताथें, “वो ला ये बेर बेटा के आस रहिस.” 20 बछर के रानी बिहार के पटना जिला के दानापुर अनुमंडलीय अस्पताल मं अपन बिस्तरा मं नवाजन्मे लइका ला अपन दूध पियावत कहिथे, “मोला ये बात के डर हवय के जब मंय घर जाहूँ अऊ वो ला बताहूँ के ये बेर घलो नोनीच जन्मे हवय, त पता नईं कइसने करही.”
साल 2017 मं 16 बछर के उमर मं बिहाव होय जाय के बाद रानी ह अपन पहिली बेटी ला जनम देय रहिस. ओकर घरवाला प्रकाश कुमार महतो तब 20 बछर के रहिस. पटना जिला के फुलवारी ब्लाक के अपन गांव मं वो अपन घरवाला अऊ सास के संग रहिथें. महतो परिवार ओबीसी मं आथे.
रानी, किशोर उमर के बिहाव ले होय दिक्कत मन ला समझथें. वो बताथें, “हमर गांव मं अधिकतर नोनी मन के बिहाव 16 बछर के उमर तक हो जाथे.” तभेच छुट्टी करे के सर्टिफ़िकेट ला अगोरत रानी के सास गंगा महतो ओकर तीर आके बइठथें. रानी कहिथें, “मोर एक झिन बहिनी घलो हवय, येकरे सेती मोर दाई ददा मन चाहत रहिन के मोर बिहाव जल्दी ले जल्दी हो जावय.”
रानी अऊ ओकर बहिनी अपवाद नई यें. जनगणना, राष्ट्रीय परिवार स्वास्थ्य सर्वेक्षण अऊ दीगर आधिकारिक आंकड़ा के विश्लेषण करेइय्या चाइल्ड राइट्स एंड यू (क्राई) नांव के एनजीओ के मुताबिक देश मं बाल-बिहाव के कुल मामला मं 55 फीसदी बिहार, उत्तरप्रदेश, पश्चिम बंगाल, महाराष्ट्र अऊ राजस्थान ले हवंय.
रानी फोर के बताथें, “जब छुट्टी वाला काग़ज़ मिल जाही, त हमन अपन गांव जाय बर एक ठन ऑटोरिक्शा भाड़ा मं लेबो.” रानी अब तक ले दू ले जियादा दिन अस्पताल मं बिताय चुके हवंय, काबर वो ला कुछु अऊ इलाज के दिक्कत हवंय. रानी बताथे, “मोला खून के कमी (एनीमिया) हवय.”
भारत मं एनीमिया सेहत सेती एक बड़े समस्या आय, खासकरके माईलोगन मन मं, जवान नोनी मन अऊ लइका मन मं. सरकारी अऊ निजी दूनो डहर ले होय शोध ये बात के पुष्टि करथें के जऊन नोनी मन के बिहाव कम उमर मं हो जाथे, वो मन ला खाद्य असुरच्छा, कुपोसन अऊ एनीमिया जइसने दिक्कत मन ला भारी झेले ला परथे. संग मं बाल-बिहाव के सीधा संबंध निम्न आय वर्ग अऊ असिच्छा ले हवय. गरीब परिवार मन मं, जिहां खाय के ठिकान नई रहय, उहाँ कम उमर मं बिहाव कर देय ह, परिवार मं पइसा के बोझा कम करे के तरीका जइसने देखे जाथे.
जऊन नोनी मन के बिहाव कमती उमर मं कर दे जाथे, ओकर सेहत अऊ पोसन ले जुरे फइसला मं ओकर मन के राय कमेच होथे. येकर ले ये समाजिक रीत ह एक के बाद एक खराब सेहत, कुपोसन, एनीमिया अऊ जनम बखत लइका के कम वजन जइसने कतको दिक्कत मन के रद्दा ला खोल देथे. ये सब्बो मं सबके एके बड़े कारन बाल-बिहाव हवय, अऊ ये सब्बो समाजिक रित के असर बाल-बिहाव के रूप मं घलो दिखथे. अऊ एक ठन सवाल अऊ हवय जऊन ह ये मुद्दा ऊपर नीति बनाय ला मुस्किल मं राख देथे : भारत मं लइका कऊन ला कहे जाथे?
लइका मन के हक के ऊपर 1989 मं होय संयुक्त राष्ट्र के सम्मेलन – जेकर प्रस्ताव ऊपर भारत ह 1992 मं दसखत करिस – के मुताबिक जऊन कऊनो 18 बछर ले कमती उमर के हवय, वो ह लइका आय. भारत मं बाल मजूरी, बिहाव, तस्करी अऊ किसोर नियाव ऊपर बनाय गे कानून मन मं बालिग होय के अलग-अलग परिभासा हवंय. बाल मजूरी ऊपर बने कानून मं ये उमर 14 बछर हवय, बिहाव ले जुरे कानून के मुताबिक, नोनी ह 18 बछर मं बालिग हो जाथे. भारत मं अलग-अलग कानून ‘लइका’ अऊ नाबालिग मं घलो भेद करथे. जेकर कारन, 15-18 बछर उमर के जवान मन प्रशासन के कार्रवाई ले बांच जाथें.
रानी महतो के मामला मं समाजिक रित-रिवाज अऊ नोनी बाबू मं भेद ह क़ानून अऊ क़ानूनी क़ायदा मन के बनिस्बत बनेच जियादा ताक़त वाला आय.
रानी बताथें. “जब राखी (ओकर बड़े बेटी) के जनम होय रहिस, मोर घरवाला ह मोर ले हफ्तों तक ले नई गोठियाय रहिस. हफ्ता मं दू-तीन बेर वो ह अपन संगवारी मन के घर चले जावत रहिस अऊ जब आवय त नसा मं रहय”
प्रकाश महतो मजूरी करथें, फेर हर महिना मुस्किल ले पाख भर बूता मं जाथें. प्रकाश के दाई गंगा दुखी होके कहिथें, “वो ह महिना मं पाख भर बूता करही, फेर जऊन कुछु कमाथे, अवेइय्या पाख भर मं अपन ऊपर खरचा कर देथे. दारू ह न सिरिफ ओकर जिनगी ला तबाह करत हवय, हमर घलो.”
रानी के गाँव के आशा कार्यकर्ता ह वोला दूसर लइका के जनम के बाद नसबंदी करवाय के सलाह दे रहिस. फेर रानी के घरवाला ये बात मं राजी नई होय रतिस. रानी कहिथे, “आशा दीदी ह मोला दू ले जियादा लइका जनम नई करे के सलाह देय रहिस. वो ह येकरे सेती कहिस काबर खून के कमी सेती मोर देह ह भारी दुब्बर हवय, येकरे सेती तीसर बेर गरभ धरे के काबिल नई ये. येकरे कारन जब गरभ के चऊथा महिना चलत रहिस मंय प्रकाश ले जचकी के बाद आपरेसन के बात करेंव. फेर मोर बात ह मोर बर जइसने डरे के सपना जइसने बनगे. प्रकाश ह मोला कहिस के गर मंय ये घर मं रहे ला चाहत हवंव, त मोला एक बेटा जनम करे ला परही, येकर बर चाहे मोला कतको बेर घलो गरभ धरे ला परे. वो ह कऊनो सुरच्छा नई अपनाय, फेर मंय गर येकर बर जोर देथों त मोला मारथे. नसबंदी नई करवाय अऊ बेटा जनम करे के कोसिस करत रहय के बात मं मोर सास घलो हामी भरे हवय.”
रानी अपन सास के आगू मं फोर के गोठियावत रहिस, ये ह तऊन तरफ आरो करथे के दूनो के रिस्ता मं कऊनो बिगाड़ नई ये. रानी ले मया करत घलो, गंगा अइसने मरद के काबू वाले सोच ले निजात नई दिलवाय सकय.
राष्ट्रीय परिवार स्वास्थ्य सर्वेक्षण-4 के मुताबिक पटना (देहात) के सिरिफ 34.9 फीसदी लोगन मन परिवार नियोजन के कऊनो तरीका अपनाथें. ये तरीका मं मरद नसबंदी के आंकड़ा जिला के देहात इलाका मं शून्य फीसदी हवय. एनएफएचएस-4 ले ये घलो साफ हो जाथे के बिहार मं 15-49 बछर उमर के गरभ धरे माईलोगन मं 58 फीसदी माइलोगन मन मं एनीमिया के लच्छन हवंय.
रानी कहत जाथे, “20 बछर के उमर मं दूसर लइका जनम देय के बाद, मंय एक बात सोच ले हवंव. वो ये के कम से कम 20 बछर होय के पहिली मंय अपन बेटी मन के बिहाव कऊनो कीमत मं नई होय देवंव, जिहां तक मोर सवाल आय, मोला त तब तक ले लइका जनम करते रहना हे, जब तक ले बेटा जनम नई कर देवंव.”
अपन पीरा जतावत रानी ह थोकन धीरज धरे कहिथे, “हमर जइसने माईलोगन करा अऊ कऊनो चारा नई होय, हमन ला उहिच करे ला परथे जऊन ला हमर मरद मन बोल देथें. तुमन मोर बिस्तरा ले तीन बिस्तरा आगू वो माइलोगन ला देखत हवव ना? वो ह नगमा आय. कालि ओकर चऊथा जचकी होय हवे. ओकर घर मं घलो बच्चादानी हेरवाय के बात नामंजूर कर दे गीस. फेर, अब जब वो हा अपन दाई-ददा के संग हवय, ससुराल वाला मन के संग नई, दू दिन बाद वो ह बच्चा दानी हेरवा दिही. वो ह बनेच बहादुर हवय. वो ह कहिथे के वोला पता हवय के घरवाला के संग कइसने बेवहार करना हवय. रानी ये कहत हांसे ला धरथे.
यूनिसेफ के एक रपट के मुताबिक, रानी जइसने कमती उमर मं बिहाये अधिकतर किसोर उमर के नोनी मन किसोर उमर मंइच लइका जनम करथें. संग मं येकर मं के परिवार घलो जियादा उमर मं बिहाये नोनी मन के बनिस्पत जियादा बड़े होथें. महामारी मं हालत अऊ ख़राब हो गे हवय.
कनिका सराफ कहिथें, “2003 तक ले बाल-बिहाव ला खतम करे के लक्ष्य ह चुनोती वाला दिखथे. ये ला समझे सेती तुमन ला बस देश के कऊनो देहात इलाका मं नजर दौड़ाय के जरूरत हवय.” कनिका सराफ आंगन ट्रष्ट, बिहार के चाइल्ड सेफ्टी सिस्टम के मुखिया आंय, जऊन ह पूरा-पूरी लइका सुरच्छा ऊपर हवय. वो ह कहिथें, “फेर महामारी ह दिक्कत ला अऊ बढ़ा देय हवय. ये बखत, हमन सिरिफ पटना मंइच 200 बाल-बिहाव रुकवाय रहेन. तुमन बाकी जिला के अऊ उहाँ के गांव के अंदाजा लगाय सकत हो.”
नीति आयोग के मुताबिक , 2013-2015 के बखत के मंझा मं बिहार मं जनम के समे के लिंगानुपात हरेक हजार मरद पाछू 916 माईलोगन के रहिस. ये आंकड़ा 2005 के बनिस्बत सुधर के रूप मं देखे गे रहिस, तब ये आंकड़ा ह 909 रहिस. फेर येकर ले कऊनो आस नई बंधे,काबर 5 बछर के उमर होय के पहिलेच टूरा मन के बनिस्बत कहूं जियादा नोनी मन के मऊत हो जाय ले लिंगानुपात आगू अऊ खराब हो जाथे. राज मं 5 बछर ले कम उमर के लइका मन के मऊत दर (हरेक हजार जनम मं 5 बछर के उमर के पहिली मऊत के अंदेसा) 39 बाबू ऊपर 43 नोनी मन के हवय . संयुक्त राष्ट्र एजेंसी मन के अनुमान के अधार ले 2019 मं ये बाबत राष्ट्रीय आंकड़ा 34 बाबू ऊपर 35 नोनी मन के रहिस.
गंगा के मानना आय के पोता घर मं खुसी लेके आही, जऊन ला ओकर बेटा कभू नई लाय सकिस. वो ह कहिथें, “प्रकाश कऊनो काम के नई ये. पांचवीं के बाद कभू इस्कूल नई गीस. येकरे सेती मोर साध हवय के एक पोता होवय. ऊही ह घर ला अऊ ओकर दाई के जतन रखही. रानी ला तऊन पोसन खुराक नई मिल सकिस जऊन ह गरभ धरे महतारी ला मिले ला चाही. बीते कुछेक दिन ले कमजोरी सेती बोले तक ले नई पावत हवय. येकरे सेती, मंय खुदेच ओकर संग अस्पताल मं रहेंव अऊ बेटा ला घर पठो देवंय.”
गंगा कहिथें, “जब वो ह नसा-पानी करके घर लहूंटथे अऊ मोर बहुरिया ह वोला टोकथे, त वो ह वोला मारथे अऊ घर के समान ला टोरे लाग जाथे.” इहाँ ये सोचे के बात आय के, काय बिहार मं शराबबंदी नई ये? एनएफएचएस-4 के मुताबिक शराबबंदी घोसित करे के बाद घलो, बिहार के 29 फीसदी मरद दारु पीथें. देहात मं मरद मन के ये आंकड़ा करीबन 30 फीसदी हवय.
रानी के गरभ के बखत, गंगा ह अपन गांव के बहिर बाई के बूता खोजे के कोसिस करिस, फेर नई मिलिस. रानी बताथे, “मोर हालत अऊ मोला बीमार परे देखत मोर सास ह एक झिन रिस्तेदार ले पांच हजार रूपिया उधार लईन, जेकर ले मोर सेती कभू-कभू फल अऊ गोरस लाय सकंय.”
अपन जिनगी अऊ देह ऊपर अपन काबू नई होय के कहिनी ला उदास मन ले रानी कहिथे, “गर ये मन मोला अइसने लइका जनम करे के मसीन बना के रखे रिहीं, त मंय नई जानंव के अवेइय्या बखत मं मोर संग काय होही. फेर गर मंय जिंयत रइहूं, त कोसिस करहूं के मोर बेटी मन जतके पढ़े ला चाहें, मंय वो मन ला पढ़ाय सकंव.”
“मंय नई चाहंव के मोर बेटी मन के घलो इही हालत होवय जऊन ह मोर हवय.”
ये कहिनी मं कुछेक लोगन मन के नांव अऊ जगा वो मन के पहिचान नई करे सेती बदल दे गे हवंय.
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ‘ पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव? त किरिपा करके [email protected]alindiaonline.org मं एक cc के संग [email protected] ला लिखव
जिज्ञासा मिश्रा ठाकुर फैमिली फाउंडेशन ले स्वतंत्र पत्रकारिता अनुदान के माध्यम ले सार्वजनिक स्वास्थ्य अऊ नागरिक स्वतंत्रता ऊपर लिखथें. ठाकुर फैमिली फाउंडेशन ह ये रिपोर्ताज के बिसय मं कऊनो संपादकीय नियंत्रण नई करे हवय.
अनुवाद: निर्मल कुमार साहू


text:
उत्तर बस्तर (कांकेर) । कांकेर विकासखण्ड के दशपुर निवासी उन्नतशील कृषक प्रकाश चन्द निषाद युवा कृषक हे, जऊन अपन डेढ़ एकड़ जमीन म पारम्परिक विधि ले धान के खेती करत रहिन, संगे संग खेत मन के तीर-तखार के कुसुम के रूख मन ल लीज म लेके लाख पालन करत रहिन। जेखर से साल म इनला करीबन 67 हजार 8 सौ रूपिया तक के आमदनी पात रहिन। 2016
-17 म कृषि विज्ञान केन्द्र कांकेर ले सम्पर्क करके इमन ह सेमियालता म लाख के खेती करना सुरू करिन।
कृषि विज्ञान केन्द्र कांकेर ले राष्ट्रीय ग्रामीण आजीविका मिशन के अंतर्गत इनला ड्रिप अउ सेमियालता के पौधा देहे गीस। इमन अपन 1 एकड़ जमीन म ड्रिप पद्धति म सेमियालता पौधा रोपण करिन। काबर कि लाख के खेती बर पौधा तैयार होए म पहिली साल म एक साल के समय लगथे, ए अवधि म उमन अन्तवर्तीय सब्जी के खेती वैज्ञानिक विधि ले प्रारम्भ करके करीबन 40 हजार के आमदनी प्राप्त करिन अउ सेमियालता बीज ले 36 हजार के आमदनी प्राप्त कर लीन। अउ 0.5 एकड़ जमीन म खरीफ मौसम म धान के फसल अउ रबी मौसम म मक्का के फसल लेहे ले इमन ल 32 हजार 2 सौ रूपये के आमदनी होइस। सेमियालता पौधा म जून म लाख बीज के निवेशन करे गीस जेखर से इनला करीबन 1 लाख रूपिया के आय होइस। प्रकाश के प्रक्षेत्र के भ्रमण इंदिरा गांधी कृषि विश्वविद्यालय के कुलपति डॉ एस. के. पाटिल, छत्तीसगढ़ योजना आयोग के सदस्य अउ पूर्व डायरेक्टर लाख ह करे रहिन। इनखर उत्कृष्ठ काम बर इमन ल भारतीय लाख अनुसंधान केन्द्र रांची म सम्मानित करे जा चुके हे। ए क्षेत्र के किसान मन बर श्री निषाद ह एक उदाहरण बनके मिशाल कायम करे हे।
उत्तर बस्तर (कांकेर) । कांकेर विकासखण्ड के दशपुर निवासी उन्नतशील कृषक प्रकाश चन्द निषाद युवा कृषक हे, जऊन अपन डेढ़ एकड़ जमीन म पारम्परिक विधि ले धान के खेती करत रहिन, संगे संग खेत मन के तीर-तखार के कुसुम के रूख मन ल लीज म लेके लाख पालन करत रहिन। जेखर से साल म इनला करीबन 67 हजार 8 सौ रूपिया तक के आमदनी पात रहिन। 2016


text:
रायपुर। अगस्ता वेस्टलैंड हेलीकॉप्टर खरीद मामला म छत्तीगढ़ सरकार ल राहत मिलिस।। सुप्रीम कोर्ट ह स्वराज अभियान के याचिका ल खारिज कर दीस हे। जेमा वो ह घोटाला के आरोप के एसआईटी ले जांच कराए के मांग करे रिहिस हे।
कोर्ट ह किहिस कि ‘मोला कोई अइसे आधार नई मिले, जेखर सेती याचिकाकर्ता ल कोई राहत दे सकव।। याचिका म कहे गे रिहिस कि एखर खरीदी बर घूस गे गेहे। अउ 30 फीसदी कमीशन दे गेहे। याचिका म कहे गेहे कि मुख्यमंत्री रमन सिंह के बेटे अभिषेक सिंह घलो ए विवाद ले जुड़े हवय। कबर कि 6.3 मिलियन डॉलर के हेलीकॉप्टर खरीदी के छह महीना बाद वो ह एक शेल कंपनी बनाइस हे। 2007 म छ्तीसगढ सरकार ह अगस्ता वेस्टलैंड हेलीकॉप्टर खरीदी के मामला म सुप्रीम कोर्ट ह ये फैसला सुनाइस हे । सुप्रीम कोर्ट ल तय करना रिहिस हे कि हेलीकॉप्टर खरीद फरोख्त के स्वतंत्र जांच कराए जाए या नई।
अगस्ता वेस्टलैंड हेलीकॉप्टर खरीद मामला म सुप्रीम कोर्ट के याचिका खारिज होए के बाद मुख्यमंत्री डॉ रमन सिंह ह किहिस कि’ आज दूध के दूध अउ पानी के पानी होगे। सत्य के जीत होहिस हे। । सत्य कभु पराजित नई होवय। डॉ सिंह ह किहिस कि सुप्रीम कोर्ट के ए बेहद ही महत्वपूर्ण फैसला हवय। नेता प्रतिपक्ष टी एस सिंहदेव अउ स्वराज अभियान के पीटिशन ल शीर्ष न्यायालय ह खारिज कर दिस हे। मुख्यमंत्री के कहिना कि ‘सुप्रीम कोर्ट ह मानिस कि 2007 म अगुस्ता वेस्टलैंड के खरीदी बर बने कमेटी ह पारदर्शी तरीका ले टेंडर प्रक्रिया पूरा करिस।। हेलीकॉप्टर के खरीदी म पूरी पारदर्शिता बरते गेहे । सरकार ह कभी भी गलत तरीका ले कमेटी के गठन नइ करिस। कमेटी म वित्त, विमानन के संग-संग मुख्यमंत्री के प्रमुख सचिव शामिल करे गे रिहिस हे। डॉ सिंह ह किहिस कि केवल राजनीतिक कारण ले ए याचिका लगाए गे रिहिस हे।
एती बर सुप्रीम कोर्ट के फैसला म कांग्रेस के कहना हे कि , कोर्ट ह छत्तीसगढ़ सरकार ल कोई राहत नइ दे हे। पीएल पुनिया ह किहिस कि भाजपा एला क्लीन चिट ना समझय, आरोप अभी भी बने हवय। वो ह किहिस कि एखर शिकायत शिकायत सीबीआई अउ ईडी म करे जाही।
रायपुर। अगस्ता वेस्टलैंड हेलीकॉप्टर खरीद मामला म छत्तीगढ़ सरकार ल राहत मिलिस।। सुप्रीम कोर्ट ह स्वराज अभियान के याचिका ल खारिज कर दीस हे। जेमा वो ह घोटाला के आरोप के एसआईटी ले जांच कराए के मांग करे रिहिस हे।


text:
Thu, 10 Jan 2019 14:18:48 +0100
Updated copyright for 2019.
TranslatorPage         0   0   500   1125                Configure Translator                QFrame::HLine       QFrame::Sunken       Qt::Horizontal               Enabled Languages               0   250           22   22         true                   Qt::Horizontal         40   20                 Press to set or unset all entries       Set/Unset All               Qt::Horizontal         40   20                 Press to set the default list of enabled languages       Set Default               Qt::Horizontal         40   20                           DeepL Pro             Key:               Enter your DeepL Pro key                     true       true                     Google V.1             Select to show the results of the translation dictionary       Show dictionary results                     Google V.2             Key:               Enter your Google Translate key                     true       true                     IBM Watson             URL:               Enter your IBM Watson Translator URL               API Key:               Enter your IBM Watson Translator API key                     true       true                     Microsoft Azure             Subscription Key:               Enter the subscription key of the text translator service               true       true                     MyMemory             Email:               Enter email address to be sent with each request (optional)               Key:               Enter your MyMemory key                     true       true                     Yandex             Key:               Enter your Yandex key                     true       true                     languagesList   setButton   defaultButton   deeplKeyEdit   dictionaryCheckBox   googlev2KeyEdit   ibmUrlEdit   ibmKeyEdit   msSubscriptionKeyEdit   mymemoryEmailEdit   mymemoryKeyEdit   yandexKeyEdit